text:
Gabinete Wever Croes igual cu gobierno di Nicolas Maduro
No ta ‘fake news’ a bin for di Hulanda siman pasa diabierna, no ta prensa local a inventa storianan riba un berdad cu na Hulanda nan a realisa, loke pueblo di Aruba tin dos aña bibando cune caba, Melvin Tromp di partidi AVP ta mustra.
Esta cu gabinete Wever Croes ta un gobierno gañado, un gobierno cu no ta sincero den nada cu e haci y un gobierno cu ta priminti shelo y tera pero no ta cumpli cu ningun pero ningun di e promesanan haci.
“E berdad di e situacion diabierna ultimo na Hulanda, no a bin den un comunicado di prensa na Den Haag pero a bin for di boca di e propio Minister Planipotenciario di Aruba na Den Haag, esta Guilfred Besaril, caminda den su prome declaracion despues di e reunion di Conseho di Ministernan di Reino, a declara:
‘GOBIERNO DI REINO NO TIN CONFIANSA DEN GABINETE WEVER CROES.’
Palabranan cla y raspa y un realidad cu pa nos aki na Aruba no ta ningun sorpresa ya cu ora bo tin un gobierno, un set di Minister y un set di marionetanan sinta den Parlamento cu ta sostene e gobierno aki, por gaña henter un pueblo manera e coalicion MEP-POR-RED a haci ultimo dos aña, no por spera otro cu nan lo purba gaña Hulanda tambe.
Notabel ta e hecho cu gobierno di Reino, contrario na pueblo di Aruba, por lanta para y bisa gabinete Wever Croes cu te aki bo a yega cu bo mentiranan, te aki bo a yega cu manipulacion di berdad, te aki bo storianan dramatico sin contenido, a yega y ta basta.
Ta for di casi dos aña caba CFT ta bisando tanto Prome Minister como Minister Finansa cu nan NO ta cumpliendo cu loke nan a priminti, di loke nan a bisa cu nan lo bay haci, di drecha e situacion financiero manera priminti na pueblo y na Hulanda.
Awor tur dos e Ministenan aki a firma un protocol na luna di november 2018 pa cual na a pidi extra tempo pa regla nan asuntonan, pero awor gobierno di Reino a mira cu gabinete Wever Croes c’un ley di LAFT bou di brasa, ta tratando di menasa gobierno di Reino cu nan lo no por cumpli cu loke nan a priminti di haci, esta di baha gasto di persona, mandando hende cas, baha otro gastonan di gobierno y introduci MAS MEDIDA contra pueblo pa yega na mas placa, awor ta papia di autonomia cu nan mes a firma pa schrap.
Pero mey mey di tur e gañamento aki, ta un solo victima ta conoci, esta pueblo di Aruba cu bou gobierno di AVP hunca a lucha contra medida, NUNCA a wordo obliga pa paga un suma asina exorbitante di 270 miyon na impuesto extra.
Gobierno di Reino a bisa minister Besaril den poco palabra, cu aki cos ta para, cu aki cos ta caba y si pa 20 september gabinete Wever Croes no cumpli cu loke el a priminti di haci, gobierno di Reino lo drenta y pasa man pa tur cos.
Ora cu nos a scucha e declaracion di Minister Besaril por bisa cu hopi hende a realisa cu gobierno di Prome Minister Wever Croes, ta hayando mesun trato cu Hulanda y mundo ta dunando tambe na gobierno di Presidente Nicolas Maduro, esta cu e tampoco ta wordo confia mas den loke ta su maneho di e pais,” Melvin Tromp di partido AVP a declara.


c: text/html

text:
WILLEMSTAD – Pa sorpresa di hopi, ex minister George Jamaloodin a acepta culpabilidad den e caso Germanium dialuna mainta den Corte na Corsou. E ex mandatario ta sospecha di e caso aki, tambe di caso Maximus relaciona cu morto di politico Helmin Wiels y caso Passaat. Awe mainta e caso contra e ex mandatario a cuminsa. Pa sorpresa, el a admiti culpabilidad y a pidi pa dedica resto di e tempo pa atende e otro dos casonan, ya cu contrario na e caso aki, e ta completamente inocente y kier tempo pa por demonstra esey. Huez sinembargo a opta pa continua toch pa trata e caso Germanium completo.
CASO GERMANIUM
Den investigacion Germanium ta sospecha George Jamaloodin cu tempo cu e tabata minister, el a malversa sumanan grandi di placa. Ta trata aki di 450.000 florin pa mehora cancha di deporte. E ex mandatario a admiti di a usa e fondo aki pa motibonan personal y a mix esaki cu su fondonan priva. Mes momento el a bisa cu el a paga tur cos bek caba y a usa e dicho di ‘eigen schuld, dikke bult’.
PASSAAT
Pa loke ta Passaat, esaki ta trata di e asina yama ‘inkeerregeling’ na departamento di impuesto.
Potret ta di e situacion pafor di corte na Corsou awe mainta, cortesia di Dick Drayer.
WILLEMSTAD - Ayera nochi vigilancia di prison a basha bala pa tumba drone cu tabata bula riba prison. Hopi bala cu a pone e presonan mes core sconde caminda tabata por den nan cel, mirando cu e balanan tabata dal den hero y bin abou. Awe mainta hasta tin preso a haya bala den nan cel. E presonan awe mainta a cuminsa protesta y ta pidiendo reunion urgente cu gerencia di prison. Cortesia Extra.
WILLEMSTAD.- E hotel di mas grandi di Corsou, comberti den Corendon Mangrove Beach Resort ta “sold out” na su apertura di e prome fase dia 1 di april 2020. Esaki e propietario sr. Atilay Uslu a duna di conoce durante un presentacion na prensa y e invitadonan, dje hotel na Otrobanda (antes Veneto Hotel).
WILLEMSTAD.- Ayera un caso insolito a tuma luga, ora cu un atracado a bay tira atraco hunto cu su amigo y un yiu baby den auto. Pa colmo ora el a keda gara pa polis, el a baha for di auto core bay laga su yiu den auto.
WILLEMSTAD - Ayera e tres hueznan di Corte di Prome Instancia na Hulanda, pa ta exacto, Corte di Overijssel, a indica cu no ta bay aplica husticia di clase pa e dos ruman hombernan comerciante di Corsou; Itzhak y Omer Grynzstein. No ta bay duna nan castigo hopi abou cu Ministerio Publico a pidi pa nan. Corte a aumenta e castigo p’e acusadonan. E rumannan Grynzstein a keda haya culpabel di labamento di miyones di placa, 320 miyon dollar pa medio di swipe dollar door di e turistanan, falsificacion y estafa. E caso tin e nomber di Cymbal.
WILLEMSTAD – E compania internacional, Klesch Group, a keda nomina pa hiba e combersacionnan pa toma di refineria Isla. Asina Gobierno di Corsou a participa ayera. Fin di e aña aki e contract cu PDVSA ta caba, y ta parce cu e no ta bin bek como e operador. Informacion cu NoticiaCla.com tin ta, cu Klesch Group ta e unico grupo cu ta poni, pa tene combersacion cu gobierno, riba futuro di e refineria. Klesch Group ta lidera pa A. Gary Klesch, un entrepreneur Mericano, cu a funda e compania na 1990 basa na Geneva, Suiza. E compania ta specialisa den metal, mina, petrolio y gas. Segun Prome Minister di Corsou, Eugene Rhuggenaath, no tin ningun garantia cu e grupo aki finalmente lo bira e operador nobo, pero e garantia duna ta, cu lo sigui busca un operador te ora cu nan haya.
WILLEMSTAD- Manera raporta anteriormente mas tempran, awe mainta alrededor di 07.48, Central di Polis a ricibi notificacion di un caso di hincamento cu a tuma luga den Mampurituweg. Mientrasto a drenta mas detayes. Pa loke ta e update, por raporta cu ora cu e melding a drenta, mesora a dirigi un unidad na e sitio y na su yegada riba e crusada di Mampurituweg/ Kaya Juan A. Lesire, el a topa cu un homber drumi abou, cu no tabata duna señal di bida. Ambulans cu a presenta na e sitio, no por a haci nada mas pa e victima. For di investigacion cu polis a realisa na e sitio, a resulta cu tabatin un accidente entre dos vehiculo y despues di un confrontacion, cu a surgi entre chauffeur di un di e autonan y un persona den e otro auto, un di nan a hinca e otro cu un obheto skerpi na e parti ariba di su pecho robes y tambe den lomba.

robotstxt: allowed

filter: keep


text:
E aña aki atrobe Union Karibe Hulandes, den su afan pa forma lider pa sigui edifiká e reino di Dios na Aruba, Bonaire i Curaçao ta organisá un kumbre di liderazgo.
Inskripshon a habri pa bo inskribí pa e di dos Kumbre di Liderasgo: Iglesia Fuerte i Efektivo. E kumbre ta organisá pa e ofisina di Liderasgo di Union Karibe Hulandes, ku koperashon i sosten di tur e departamentunan di dicho union.
E aktividat aki ta spesialmente pa Pastornan; Ansianonan; Hóbennan; Direktornan di Ministerio di Hende Muhé; Direktornan di Komunikashon; Komunikadonan Sosial; Staf di Media; Produktornan di Programa di Radio i TV. Kualkier persona interesá den e tópikonan tambe por partisipá. Partisipashon ta kosta solamente bintisinku florin (ANG.25.=). Pa delegadonan di Aruba i Bonaire partisipashon ta gratis.
E kumbre ta kuminsa 18:30 riba djabièrnè dia 19 yüli ku presentashon plenario. Sabat 20 di yüli mainta di 9:30 te ku 12:30; atardi di 15:30 te ku 18:45. Djadumingu i Djaluna workshòp den grupo.
Tur hende mester registrá pa e workshòp di preferensia. Por skohe solamente un di e kuater workshòpnan. Pues pensa bon kua ministerio bo tin interes den dje pa hasi e eskoho korekto. Primi riba e lenk aki: https://www.surveymonkey.com/r/CVGS6G8 pa inskribí awe mes pa bo por partisipá. E último dia pa inskribí ta 10 di yüli 2019.


text:
Rumannan Ramirez fugitivo di husticia a keda deteni
Awe diamars mainta pa 9:40 a detene e dos fugitivonan. Ta trata di Joander A. A. RAMIREZ y Jorge A. RAMIREZ. Recherche di San Nicolas...
Dos hoben a huy for di KIA
Segun un comunicado di Cuerpo policial, dos hoben a huy for di KIA entre ayera anochi pa awe mainta durante ora di marduga. Mas...
Despues di casi 1 luna fugitivo: Minguel Schneiders deteni awe marduga!
Despues di casi 1 luna fugitivo, ekipo di polis a logra di pone man riba e homber fugitivo Minguel Schneiders, kende a scapa di...
Detenido peligroso ta huy
Ayera pa 4.15pm e bewaker di CEA, cu ta esun cu ta atende cu presonan na warda di polis, a pone e chef van...
Corte ta sentencia Ryson Paskel na 11 aña di prizon y Alexander Ras na...
Awe mainta corte a trata dos caso di asesinato cu a conmove comunidad. Un di nan ta di e hoben Ryson Paskel, kende a...
Homber cu baby den auto ta core pa polis
Diahuebs anochi laat, polis a atende cu un caso, unda homber a dal un muhe y despues kita e muhe su baby for di...
Di 7 morto den trafico: Hoben ta perde bida den accident entre scooter y...
Awe marduga, den careda di 3.30am a sosode un accident entre un scooter y un auto na altura di La Granja Savaneta, cu a...
Homber ta fayece na San Nicolas despues di ricibi varios corta di machete
Diahuebs atardi autoridad a keda informa cu na San Nicolas den Flamboyanstraat lo tin un caso di capmento cu machete a tuma luga. Di...
Polis ta rescata anciana y cacho for di candela
Gai cora a canta diasabra marduga den Dividivistraat na Dakota. Un patruya di Oranjestad pasando den e bario unda nan tabata haya holor di...
Atrobe autoridadnan a confisca cantidad grandi di cash na Airport
Riba peticion di autoridadnan na Hulanda, Afpakteam di Aruba conhuntamente cu Grenspolitie di Aruba a pone beslag riba e cen aki. Riba diabierna 12 di...


text:
Konseho Insular na palabra
Riba e página aki kada konsehal ta konta nan eksperensia di e periodo tras di lomba. Tambe nos ta splika kon miembronan di Konseho Insular ta keda eligí, nan tareanan i kon abo mes por bira miembro di Konseho Insular.
Miembronan
Pa e periodo di 2015 – 2019 e siguiente miembronan a keda nombrá:
Edison Rijna
Presidente Konseho Insular
Clark Abraham
Miembro di Konseho Insular
Hennyson Thielman
Miembro di Konseho Insular
Elvis Tijn A Sjoe
Miembro di Konseho Insular
Maritsa Silberie
Miembro di Konseho Insular
Marugia Janga
Miembro di Konseho Insular
Renata Domassé
Miembro di Konseho Insular
Robby Beukenboom
Miembro di Konseho Insular
Kiko ta Konseho Insular?
E Konseho Insular ta e órgano di gobernashon di mas haltu na Boneiru. E Konseho Insular ta indiká Kiko tin ku sosode na Boneiru i ta vigilá e trabou di Kolegio Ehekutivo. E 9 miembronan di Konseho Insular ta keda eligí dor di suidadanonan di Bonieru.
Tareanan di Konseho Insular
E tareanan di Kolegio Insular ta konsistí den tres parti:
- forma represtashon di pueblo,
- stipulá e kuadronan,
- kontrolá Kolegio Ehekutivo.
Kon mi por bira miembro di Kolegio Insular?
Tur hende por bira miembro di Konseho Insular. Bo no tin ku kita for di bo trabou òf estudio, pasobra e no ta un funshon diario. Abo tambe por yuda tuma desishon pa 4 aña largu. E forma mas usual pa bira miembro di Konseho Insular ta dor di djòn un agrupashon polítiko na Boneiru.
Rekesitonan formal
Pa keda skohí komo miembro di Konseho Insular, bo tin ku kumpli ku algun kondishonnan. Bo mester ta 18 aña of mas di edat no eskluí di derechi di voto. Si bo ke keda instalá komo miembro di Konseho Insular bo tin ku ta biba na Boneiru. Na Boneiru ta posible tambe pa hendenan ku no tin e nashonalidat Hulandes pa forma parti di Konseho Insular. Pa suidadanonan ku no tin e nashonalidat Hulandes, nan mester ta bibá minimalmente 5 aña, tras di otro, legalmente na Boneiru. Debí ku tin funshonann ku no ta bai ku ehersé e funshon di Konseho Insular, miembronan di Konseho Insular ta obligá na publiká tur otro funshonnan ku nan ta ehersé. Asina tambe bo no por ta apuntá komo ambtenar dor di Kolegio Ehekutivo.ؘ


text:
Debi na e generosidad di e programa special di e organisacion: Caribbean Cable and Telecommunications Association (CCTA), Fundacion pa Hende Muher den Dificultad a ricibi e suma di $1,000 como donacion pa e shelter. Fundacion pa Hende Muher den Dificultad a keda nomina pa ricibi e donacion aki door di SETAR, cu ta un miembro di CCTA.
Fundacion pa Hende Muher den Dificultad a keda scohi pa ricibi e donacion aki, debi na e servicio y asistencia exepcional cu ta brinda e hende muhernan den difultad den comunidad di Aruba.
Sra. Ronica Moore-Lopez, Sector Manager di Asuntonan Comercial di SETAR a haci entrega di e check den nomber di CCTA y SETAR.
"Ta un gran placer pa mi haci e donacion aki, paso mi sa cu e ta bai keda utilisa pa yuda hende muhernan den dificultad y muchanan desafortuna den nos comunidad.”, asina Sra. Moore- Lopez a bisa na e ocasion aki.
E programa di caridad pa comunidad aki di CCTA a keda estableci desde 1993, y a duna durante añanan cu a pasa, mas di $311,000 bek den comunidadnan den Caribe. Nan budget di donacion ta $10,000 pa aña. Pa 2017, 10 organisacion den Caribe a keda selecciona, cual cada un a ricibi $1,000. Fundacion pa Hende Muhernan den Dificultad na Aruba a cai den e seleccion aki. Riba e potret por mira Sra. Silvia Magaly Maduro, coordinadora di Fundacion pa Hende Muhernan den Dificultad recibiendo e check for di Sra. Ronica Moore-Lopez di SETAR.


text:
Museo Tula, di kua e nòmber ta dediká na Tula, lider di e rebelion di 1795, a habri su portanan ofishalmente dia 18 di mei 2007. Museo Tula ta enfoká riba e herensha afrikano di Kòrsou, en espesial área di Bándabou, i su influensha den nos bida pasado, presente i futuro. Den e museo ta eksponé tradishon i kustumber di nos antepasadonan: kustumber i tradishonnan ku nos a heredá i te awe ta bíbu den nos poblashon.
Museo Tula ta situá den e monumental Landhuis Knip na Kenepa. Kenepa ta un di e áreanan mas históriko di Kòrsou. Einan indígenonan Caiquetio a habitá i tambe kaminda e rebelion di esnan sklavisá a kuminsá na aña 1795. Plantashon Kenepa ta herensia di nos historia, konstruí na aña 1696 i un di e plantashonnan mas bieu i importante di Bandabou. Na aña 1830 a renobá e plantashon ku karakteristika di siglo 19.


text:
Igmar Reyes: Privatisa e posicion huridico di funcionario publico
Un gobierno ta den un relacion democratico constitucional cu su ciudadanonan. E posicion special di gobierno ta traduci su mes den e posicion huridico special di funcionario publico. E base legal ta previsto den “Landsverordening Materieel Ambtenarenrecht”. E ley conose algun exception den status di funcionario publico manera pa Minister, miembro di Raad van Advies, Procureur-General y arbeidscontractant. Den e articulo aki lo refleha riba e historia di e posicion huridico special di funcionario publico y lo cuestiona si e status di e funcionario publico ta necesario awendia ainda.
Historia
E pioneronan den e puesto di funcionario publico manera cu nos conose awendia tabata cria of sirbido di e reynan entre añanan 500 y 1500 despues di Christo. Emperador Romano Frederick II na aña 1231 a sugeri un regimen caminda sirbidonan ta haya derecho riba un bon salario y pension, pero bou condicion di un sistema cu hopi rekisito, obediencia y control rigido. Despues den añanan 1789 pa 1799 e Revolucion Frances a contribui enormemente na modernisa e aparato administrativo. Na Europa apenas den siglo 19, e funcion publico a bin cay bou di estado y ley, siendo anterior e relacion laboral entre sirbido y rey tabata personal.
Despues cu e funcion publico a cay bou di estado y ley, e posicion huridico special di funcionario publico tambe a conose proteccion special manera proteccion contra consecuencia di “politieke willekeur”. E termino aki ta insera cu e funcionario publico mester wordo protehi di wordo kita for di trabou pa motibo di su color politico.
Motibo pa kita funcionario publico for di trabou ta ancra cautelosamente den ley y e hustificacion di esaki por wordo examina solamente door di un hues. E pensamento tras di tur esaki ta cu solamente un cuerpo di funcionario publico independiente por opera den un estado stabiel y lo por percura pa mantene ordo na un manera imparcial. Pesey tempo aya un nombramento unilateral di un funcionario publico y un posicion huridico ancra ciudadosamente den ley a wordo considera importante.
Status di funcionario publico
Den Reino Hulandes e buskeda na origen di e status di funcionario publico (“ambtelijke status”) ta hiba nos bek den historia mas di 200 aña pasa. Basicamente na un epoca cu ni sikiera Reino Hulandes tabata existi. No tabatin un areglo legal specifico pa e puesto di funcionarionan, pero tabatin atencion pa e relacion entre estado y funcionario publico den e Constitucion. Por ehempel Constitucion di 1814 tabata prescribi ken por bin na remarca pa bira trahado den sector publico, pero e posicion huridico mes no tabata regla. Na 12 di december 1929 esaki a materialisa den e “Ambtenarenwet”.
Na Aruba, tempo aya como parti di Antia Hulandes, salario di funcionario publico tabata regla den KB di 29 juli 1911 y e prome ordenanza oficial ta di 4 di october 1946. Despues na 8 di December 1964 tur esaki a wordo substitui den “Landsverordening Materieel Ambtenarenrecht”. Den ley no solamente condicionnan laboral a wordo regla sino tambe obligacionnan di trabou. Esaki ta wordo comproba via un “ambtseed” (es decir un huramentacion) cu ta wordo firma durante e nombracion. E funcionario publico mester cumpli cu varios rekesito particular manera “dedicacion, lealtad, confiabilidad, integridad y discrecion”. E rekesito integridad ta insera implicito e prohebicion di corupcion y soborno.
Na Hulanda desde 1958 e comision-Kranenbrug tabatin e tarea pa wak si e status huridico di funcionario publico mester a wordo manteni. Tempo aya e comision su recomendacion tabata pa mantene esaki. E pensamento tabata cu e trahado den sector publico no por sera un contracto laboral cu gobierno paso gobierno tin dobel rol, esta di legislado y dunado di trabou. Basicamente gobierno no a wordo considera como un partner igual cu e trahado caminda por negosha un contracto laboral. Pa es motibo contracto laboral bilateral (esta un contracto mutuo manera ta usual den sector priva) a wordo considera como inapropia. Tambe e comision tabata di opinion cu e posicion huridico special di funcionario publico mester a keda ancra ciudadosamente den ley.
Discusionnan a continua na Hulanda y den añanan 80 di siglo pasa a inicia debatenan riba e proceso di “Normalisacion”, cual termino ta referi na e diferencia den condicion huridico entre personal den sector publico y priva cu lo mester bira igual. A cambio leynan laboral di sector priva lo mester determina y regula e posicion huridico di funcionario publico.
E discusionnan a continua pa varios aña cu opinionnan basta dividi. Esnan mas contra normalisacion tabata e sindicatonan paso nan tabatin miedo cu e funcionario publico lo bay perde trabou facil door di esaki. Como ultimo paso den e proceso di normalisacion na Hulanda, un proposicion di ley titula “Normalisering Rechtspositie Ambtenaren” a wordo aproba riba 8 di november 2016 y lo drenta aki tres aña na vigor, pues na 2020. E ley lo bay iguala e posicion legal di un funcionario publico cu esun di trahado den sector priva.
Inicia dialogo encuanto normalisacion na Aruba
Por haci e pregunta si aki na Aruba nos tambe por cuminsa na inicia e proceso pa normalisa e posicion huridico di funcionario publico. Dicon? E por wordo mira como un cuestion di principio, esta igualdad den trato. Awendia no mag di tin diferencia mas entre posicion huridico di funcionario publico y trahado den sector priva, paso e caracter di e relacion laboral entre trahado y dunado di trabou ta mescos. Es decir den ambos sector ta papia di subordinacion (esta obediencia di trahado na su supervisor) y dependencia riba salario (esta trahado ta hasi locual wordo instrui y a cambio ta haya pago).
Un excepcion riba normalisacion ta si tin argumentonan pisa manera ta e caso pa funcionnan publico caminda por usa arma pa mantene ordo, por limita libertad di ciudadanonan of por obliga persona y compania pa paga impuesto. Pues pa cierto puestonan cu gobierno so por eherce autoridad manera den Ministerio Publico, Cuerpo Policial, Justicia y Servicio di Impuesto.
Practicamente tur trabou den sector publico cu por wordo eherce den sector priva, lo no mester conose diferencia den posicion huridico. Interesante pa menciona ta cu na Aruba varios departamento di gobierno cu a wordo privatisa, ya caba a pasa door di e proceso caminda funcionario publico a bay over na un contracto laboral basa riba leynan di sector priva.
Trahadonan no a bay atras den pago ni a perde proteccion laboral. Es mas, nan a haya mas espacio pa desaroya nan mes profesionalmente. Nan a haya CAO cu ta aplicabel, algo imposibel pa un funcionario publico. Un CAO ta un tremendo bentaha paso cada 2 pa 3 aña condicionnan laboral ta wordo negosha y semper e trahado ta sali beneficia. Tin cu remarca cu pa e proceso di negosha CAO continua exitosamente, sindicatonan lo mester modernisa y sigui desaroya.
Un posibel argumento contra normalisacion ta cu e funcionario publico ta traha solamente pa interes general. Pues no pa ganashi manera ta comun den sector priva. Traha pa interes general ta wordo considera como un hustificacion di e posicion di funcionario publico. Pero por tuma nota cu continuamente tin casonan bou investigacion caminda funcionario publico ta wordo sospecha di a traha pa beneficio propio y/of hasi mal uso di poder. Pues por cuestiona si traha pa interes general ta un punto solido ainda pa hustifica e status huridico special aki.
Proteccion di retiro
Riba tereno di leynan laboral y ley di funcionario publico, por bisa cu e proceso pa retira un funcionario publico ta hopi caro y ta un proceso cu semper ta dura hopi largo, paso pa cada un decision y/of actuacion di gobierno como dunado di trabou, e funcionario publico por apela of pone un reparo. Esaki ta hasi maneho di personal den gobierno hopi dificil. Por tuma como ehempel extremo funcionarionan publico sin trabou pero riba payroll den “overtolligheidspool”, cual ta costa placa y e funcionario publico no tin e posibilidad pa duna pueblo servicio. Basicamente e ley di funcionario publico awendia no ta adecua ni eficiente pa resolve conflictonan laboral.
Aplica leynan laboral di sector priva no kiermen cu e funcionario publico lo perde proteccion di retiro. Al contrario, e trahado lo semper retene proteccion di retiro pa medio di “ontslagtoets” di DAO (esta e decision di DAO si e retiro ta hustificabel of no) y/of via corte. Leynan laboral di sector priva por contribui na eficiencia y mas productividad den gobierno. Por maneha personal mas eficiente riba logro y resultado, consecuentemente servicio publico lo mehora. Mester menciona cu aumento di eficiencia y productividad lo rekeri tambe miho liderasgo di directornan den sector publico.
Un otro aspecto relata na e tema aki ta proteccion di e funcionario publico contra retiro pa motibo di “politieke willekeur”. Esaki ta un preocupacion grandi paso en realidad un funcionario publico por wordo kita fasil for di su puesto pa motibo di su color politico. Consecuentemente un aparato di funcionario publico dificilmente por opera independiente cual ta algo fundamental pa un estado stabiel y pa por mantene ordo na un manera imparcial. E ta rekeri sigur madures di esnan gobernando nos pais pa combati politieke willekeur. Punto ta cu politieke willekeur no mag di costa pueblo en general mas placa y no por sigui contribui na ineficiencia y menos productividad. Contracto laboral lo por mehora esaki.
Un otro bentaha grandi di normalisacion lo ta mobilidad di trahado den nos marcado laboral. E trahado di sector publico por bay traha fasil den sector priva y visa versa, paso tur ta cay bou mesun regimen. Por ultimo a mi ta conclui cu aki na Aruba nos tambe mester inicia e proceso pa normalisa e status di funcionario publico. E relacion laboral den sector publico mester bira igual na sector priva paso e caracter di e relacion laboral ta mescos, claro cu excepcion di algun puesto clave den gobierno. E normalisacion di e posicion huridico di funcionario publico conose solamente bentaha. Argumentonan pa mantene, no ta fit mas den e epoca aki. No mester lubida cu e cambio aki lo contribui tambe na recupera e prestigio, imagen y respet pa e trahado di sector publico, algo cu sigur nan merece.


text:
Bou di keintura nos ta compronde un temperatura di curpa di mas cu 38,5°C, cerca mucha 38°C. Keintura riba su mes no ta un malesa. Ta un reaccion natural di curpa humano ora cu causante di malesa, manera virus y bacteria, haci nos malo. Nos mecanismo di defensa ta traha miho, si nos temperatura ta mas halto.
Pesey no ta recomendabel pa semper combati cualke keintura mesora automaticamente cu aspirin of remedi similar. E miho caminda pa midi temperatura ta den e ano. Baha e thermometer di antemano te 36˚C y tene pa 2 minuut den e ano. Di antemano pone un tiki crema na e punta di e thermometer.
CERCA MUCHA DI MAS DI 1 AÑA
E grado di e temperatura ta menos importante cu e conducta di e mucha. Si e mucha ta hunga trankil di dje y ta reacciona normalmente, anto no tin mucho problema. Ora e mucha ta sin smaak, suf of tur bruha -hasta cu keintura leve of sin keintura-, anto
e por ta gravemente malo.
• Steipi di keintura
Den caso di keintura cu ta subi rapidamente, e mucha por haya steipi di keintura. E ora ey e no ta papia, e ta haya djimbi y ta drey su wowonan.
E atake aki mayoria di biaha ta dura un par di minuut so. Djey e ta pega soño.
Si e ta na soño, su halamento di rosea ta normal. Den caso cu el a cay flauw, e halamento di rosea ta pisa y bo por tend'e esey. No laga bo yiu durante un atake nunca su so.
Durante un steipi di keintura pone e mucha drumi stabiel riba su zij of boca 'bou, cu e cabes abou y di banda, mira tambe ‘prome auxilio simpel’.
CUIDO PROPIO:
LOKE BO MES POR HACI
Bebe hopi awa. Ora bo tin keintura, bo ta perde hopi likido. Mester recupera esaki. Si bo ta sinti necesidad di keda riba cama y e camber ta friu, uza dekel. Si e camber ta calor, anto uza un solo laken. Un camber fresco y cu bon ventilacion ta preferibel.
Trankilamente bo por dal un douche diferente biaha.
CERCA MUCHA DI MAS DI 1 AÑA
Perdemento di likido door di sodamento pa motibo di keintura ta trece mas riesgo cu ne pa mucha cu pa hende grandi (mira e capitulo "Habrimento di barica/Diarea").
Pesey percura pa nan haya suficiente co'i bebe. E mucha no mester keda den cama. Bisti e mucha cu paña fini y lag'e keda den un camber cu temperatura normal. Ora e mucha ta tur nervioso/desorienta, eventual-mente bo por dun'e Paracetamol likido of, si e no por guli facilmente, pone un supositorio (zetpil).
Den caso di keintura halto, pasamento di un spons cu awa Iou riba su curpa ta duna alivio. Si e mucha soda, esey kier men cu e ta mucho diki bisti; si e ta tembla, kier men cu ta mucho friu p'e.
TUMA CONTACTO CU BO DOKTER DI CAS
- Si, despues di un par di dia cu temperatura normal, e keintura bolbe subi.
- Si e keintura no baha denter di un par di dia y bo no sa cua ta e causa di e keintura.
CERCA BABY
- Si e mucha ta bebe suficiente likido, e no tin niun otro sintoma cu keintura y esaki no baha despues di dos dia.
TUMA CONTACTO CU BO DOKTER DI CAS INMEDIATAMENTE
- Den caso di un temperatura di mas di 40˚C
- Si bo nek ta stijf of si bo ta saca. Bo nek ta stijf ora bo no por dobla bo cabes padilanti.
- Si bo ta sinti bo sin smaak of no por concentra.
- Den caso di keintura despues di a caba di bishita cualke otro pais tropical.
CERCA MUCHA DI MAS DI 1 AÑA
- Si e mucha ta tur bruha of suf, sin tene cuenta cu e temperatura di e mucha.
- Den caso di steipi di keintura.
- Si e mucha ta saca.
- Si bo ta kere cu e mucha tin dolor.
- Si e mucha ta sinti benauwd.
- Si e mucha tin sintoma di meningitis: dolor di nek of dolor ora e dobla su cabes y sacamento.
- Si e mucha, hunto cu e keintura, tambe tin habrimento di barica of ta saca of no kier bebe nada.
- Anto mester avisa dokter denter di 24 ora!!
CERCA BABY
- Ora cu e fontanel (esey ta e pleki moli riba su cabes) ta gespan (e la bira bol).
- Ora cu e baby ta keha, si bo hisa su pianan, ora bo hacie limpi.
- Ora cu e baby ta saca y/of casi no ta bebe y/of haya habrimento di barica.
- Den caso cu e haya steipi.


text:
DOS NOTICIA INESPERA
Un di e deseonan di mas grandi di Patrick tabata c’un dia e por bira tata, cual tabata un deseo di semper mirando cu e no a lanta c’un tata presente den su mesun bida.
Dia 21 augustus 2015, Patrick a haya e noticia di mas bunita cu e lo bira tata pa prome biaha. E tabata super contento y tambe hopi pendiente di tur e proceso di e embaraso. E tabata haci casi tur cos mirando cu e tabata kier pa cuida henter e embraso. Durante e prome 3 lunanan, Patrick tabata bay tur afspraak cu tin cu partera y specialista cu su casa Robeshca e no tabata kier a perde ni un momento di e proceso di con su yiu ta cresiendo. E tabata full namora di sa cu e lo bira tata porfin.
Despues di tabata sintiendo malo pa algun dia caba, den november di 2015 Patrick a dicidi di bay eerste hulp pasobra e no tabata por a wanta mas. Mesora el a keda interna na hospital y riba su pregunta e motibo pa esaki el a keda informa cu tabata wak un virus straño den su sistema y cu nan kier haci mas test y lo lage sa e resultadonan manera esakinan ta cla. E siguiente dia docter ta informa Patrick cu e no tin un bon noticia. Patrick a keda diagnostica cu Leukemia. Acute Lymfatische Leukemie (ALL), esaki ta cancer den sanger.
PATRICK SU FORZA Y SU RASON PA LUCHA
Cu urgencia Patrick mester a viaha pa Hulanda hunto cu su mama mirando cu e cancer tabata atacando su sistema hopi liher mientras cu tabata apenas e di 3 luna di e embaraso di su pareha cu su yiu tan anhela. Patrick su mundo a cay den otro. Cu e noticia asina duro pa scucha y pa accepta, el a pensa riba su bida, su famia, su yiu na caminda. Den e mesun momento el a pone su yiu na caminda como su forza y rason di mas grandi den e mundo aki, pa bay lucha contra e cancer.
DIA DI PARTO
Dia 5 di Mei 2016, Patrick a ricibi un yamada den oranan di madruga aya na Hulanda cu e momento tan spera a yega. Net un poco mas trempan Patrick a haya su chemo y su curpa tabata kibra, pero a forsa pa keda lanta p’asina e por a experencia, e momento p’e, asina importante den su bida tabata mas grandi. El a logra wak y biba e proceso casi completo di nacemento di su yiu danki na e technologia di awendia via Skype. Pa Patrick, esaki tabata e regalo di mas bunita cu e por a ricibi den su bida. E por a wak e nacemento di su yiu muher Miyah, su forza pa lucha contra e cancer y su rason pa biba.
Despues di 8 siman Mama y yiu a biaha pa Hulanda p’asina Patrick porfin por a conoce su yiu muher personalmente. Patrick a warda e yegada di su esposa huntu cu nan yiu Miyah c’un rosa pa yamanan bon bini. Porfin Patrick por a wak su esposa despues di 6 luna di ta leu di otro y awor por a wak su yiu personalmente pa prome biaha. Un momento hopi sentimental pa tur dos hunto cu nan yiu. Despues cu e famia tabata completo na Hulanda, e momento tan spera a yega. Patrick mester a haci loke ta yama transplante di Stamcell ( Un procedura unda e pashent ta haya stemcell saludabel- sea di su mes of di un donante- pa reemplaza esunnan daña. Prome cu esaki e pashent ta haya chemo of radio terapia pa prepara e curpa pa e transplante.
Ora cu e stemcell keda implanta, esaki ta pasa via e sistema sanguineo te na e beenmerg ( bone marrow) y ta cuminsa forma cellnan y plaketanan nobo y saludabel, incluyendo blanco y cora.) Esaki a bay bon pero a presenta algun complicacion algun luna despues. Patrick mester a bolbe Aruba bek pa sigui cu e control pero momento cu el a yega Aruba, den 6 dia apenas, a haya Infkuenza A. Esaki a afecta su pulmon. E tabata hopi grave. Dokternan na Aruba a purba atende pero na final a scohe pa mande Colombia p’asina e por haya mihor ayudo cu nan mihor aparatonan pa su situacion, mirando cu si e keda manera e ta, e no lo sobrevivi. Patrick tabata den ICU e momento ey, den un ‘induced coma’. Esey a pone cu mester a biaha cu Air Ambulance pa Colombia. Na yegada na Colombia dokter a splica con grave loke e tin ta. Door di e stamceltransplantie e mester a bebe hopi pilder y un di nan ta un pilder special cu tabata mantene su immune system abou. Door di esey, e virus Influenza por a ataca hopi fuerte sin cu Patrick su curpa por a bringa e virus ey. Dokter na Colombia a bisa cu su situacion tabata hopi grave pero lo haci tur cos pa salbe.
Despues di 1 siman Patrick a sali for di coma pero a keda hopi dia riba cama. Su curpa a keda zwak. E mester a siña tur cos ful di nobo, manera hisa su brasanan, sinta, para riba su pianan, tin balans, pues por bisa tur cos incluyendo con pa guli. Patrick mester a siña hala rosea riba su mes bek tambe. Tabata momentonan super dificil y mas ainda ora cu bo ta leu di henter bo resto di famia. Incluyendo e persona cu mas e kier tabata serca di dje cu ta su yiu chikito.
Despues di casi 1 luna den ICU/MCU Patrick por a bay den piso p’asina recupera poco poco bek. Tabatin momentonan cu Patrick tabata asina depresivo cu psycoloog mester asisti’e. E tabatin hopi falta di su yiu. E tabata keda den un camber isola den cual no ta hopi persona por a drenta. Mucha no tabata permiti dus esey a haci imposibel pa Patrick por a wak su yiu. E unico manera con e lo por a wak su yiu tabata saliendo for di hospital.
PORFIN NOS POR A REUNI BEK CU NOS YIU. NOS YIU TABATA E FORSA PA NOS TUR DOS UN BIAHA MAS
Cu e mesun dolor ey di no por ta cu su yui, el a lucha tur dia pa a mehora su mes pa e haya ok pa bay Aruba bek. Y porfin despues di un total di 2 luna y 3 siman cu Patrick a keda den hospital interna, el a haya e ok pa por bay Aruba unda cu e lo por a sigui cu su recuperacion cu terapie na Aruba mes.
Nos por bisa awe DANKI na nos bon Dios cu Patrick a sali di tur cos, tur cos a bay exitosamente cu awe nos por bisa cu Patrick no tin cancer mas den su sistema. Un bataya cu e mester a lucha pa mas o menos 3 aña largo.
Esaki ta un storia hopi largo. Hopi fuerte. Hopi dolor. Pero bandi tur esey e amor pa su yiu ta loke a duna Patrick e forsa pa lucha pa bida. Su yiu ta un milager di Dios, Su yiu a bini na e tempo perfecto.
Den tur e proceso aki Patrick a siña cu e bida aki ta uno di celebra tur dia. Y di ta agradecido pa tur cos cu bo por tin.
Robeshca Nos yiu ta ni ca hopi pa ambos. Nos yiu a duna nos e forza den momentonan mas di cil den nos bida. Pa Patrick esey tabata e motibo principal pa lucha. Ami como su casa mi ta orguyoso di Patrick pa hopi cos y pa tur loke el a pasa aden con el a bringa y lucha y nunca ‘give up’. Patrick den mi opinion ta un luchador, e ta un tremendo tata pa nos yiu, un tremendo casa. Nos yiu muher ta stima su tata un mundo. Patrick ta un amazing dad.


text:
Nos sigur no ta uza informacionnan importante ni maluza nos trabou, pa beneficia nos mes a costo di un comunidad cu a sufri durante e ultimo decada na un forma cu hamas el a pensa cu e lo sufri.
Awe, dies aña despues cu Aruba tabata prepara pa entrega futuro di Aruba na un gobierno nobo durante eleccion, nos mester presenta e conclusion di un decada.
Den Corte na Merca, un caso a wordo presenta. Un di e hopi casonan criminal cu lo papia di e compania cu a wordo uza pa e wega di mas horibel cu politica a hunga cu Aruba den historia di e pais.
Awe DIARIO ta uza documentonan pa splica Aruba, kico a pasa cu Aruba y pa pidi Parlamento, Gobierno y Husticia, tur e organonan di estado pa actua y haci husticia cu Aruba.
E refineria na San Nicolas awe ta bira simbolo con bofon por wordo haci di un pueblo cu a comete e pica di kere den un supuesto lider politico, cu tabata aspira e titulo di votegetter.
El a ricibi e votonan cu e tabata kier na 2009 pero na 2017 el a perde e mayoria absoluto cu a permiti pa e pagina mas scur di historia di Aruba wordo skirbi.
Awe DIARIO ta presenta e documento cu a wordo entrega na Corte na Houston dor di Marisol Gonez, kende Nicolas Maduro a nombra na Citgo.
El a yega Citgo na momento cu Gobierno Mike Eman tabata bati na porta di e compania dirigi pa Nelson Martina un di e figuranan cu mester a trece un bonansa pa Aruba.. ->>Vea más...


text:
Kralendijk - Den un forma ameno gezaghèber Edison Rijna djaluna den oranan di atardi a presentá na e edifisio Esmeralda na Punt Vierkant pa gradisí e militarnan ku nan bishita aki na Boneiru.
Kapitan Spelbos na nòmber di e di 12 batayon di infanteria ‘Alfa Compagnie’ a entregá gezaghèber un eskudo ku e logo di Java ku ta un tradishon di e batayon di marina Real Herberg. Finalmente kapitan Spelbos a yama danki ku nan por a tene nan ehersisio na Boneiru. Gezaghèber na su turno a gradisí e militarnan mirando ku den e último siman su persona tabata huntu ku e militarnan na e kancha di tiru na Washikemba i na apertura di e toren pa wak para den Washington ku militarnan a traha. Tambe gezaghèber a trese dilanti ku e ta spera di mira algun di e militarnan aki na Boneiru komo turista riba nos isla ku nan famia.
Finalmente gezaghèber a invitá Kapitan Spelbos, Sèrzjant Mayor Dijkstra, Luitenant Plaate i Sèrzjant Mayor Eugenio,na su ofisina pa asina nan risibí un pin di eskudo di Boneiru i gezaghèber a splika e nifikashon di e eskudo. Sèrzjant Mayor Dijkstra pa motibu di trabou no por tabata presente pa risibí su pin ofisialmente pero su koleganan a tuma esaki pa entregu’é na Sèrzjant Mayor Dijkstra.


text:
ORANJESTAD - Aruba completo ta aplaudi y apoya e iniciativa di e Prome Minister di nos Pais pa cuminsa inculca den e aparato Gubernamental e importancia di integridad den bo trabou diario.
Como empleado publico bo meta mester ta di sirbi bo Pais y bo Pueblo di e miho forma posibel. Como empleado publico e resultado di bo trabou mester ta semper na interes di bo Pais y di bo conciudadanonan. Como empleado publico, bo unico responsabilidad ta cu bo pais, nos pueblo y cu bo mes. P’esey, ser integro mester ta cu hechos tambe y no cu palabra so. Y si a sigui tras di y a kere e makinaria publicitario di AVP, no tabatin partido, ni ministronan ni ministro presidente mas integro cu esunnan di AVP. Awe nos tur sa cu e berdad ta totalmente contrario.
Na mes momento ta bon pa tur hende, specialmente den e aparato gubernamental realisa, cu no ta pasobra un mandatario ta corupto cu p’esey bo tambe mester tira serbete den ring y cuminsa comete actonan cu ta castigabel, pasobra mescos cu e mandatario abo tambe lo wordo persigui tardi of trempan. No tin ningun hende cu ta para riba ley.
Y e iniciativa aki di Minister President di nos Pais a ricibi asina un bon acogida pa motibo cu e ta refleha e aire fresco cu ta supla riba nos Pais, e suspiro di speransa cu ta reina atrobe. E ta representativo di e cambio cu tanto nos ta anhela. E ta indicativo cu como Gobierno por fin Aruba ta riba e caminda integro y cu pa gana respet bek rond mundo, ta sumamente necesario. Pero berdad tambe ta cu bo no ta hacie pa otro.
Bo ta hacie pa bo mes, pa bo pueblo, pa e legado cu abo ta desea di laga atras. Y obviamente nos Prome Minister, kende en si ya a skirbi historia como e prome minister president femenino di nos Pais, obviamente ta determina di laga un legado positivo atras como ehempel, inspiracion y historia pa nos partido pero primordialmente pa tur hende muhe aki na Aruba.
Minister Glenbert Croes ta kere firmemente den e movimiento pro integridad di Minister President Evelyn Wever Croes y ta invita abo tambe pa hunto logra e cambio cu tanto nos Pais mester di dje. Sea integro hasta ora ningun hende ta mira.


text:
Den un manera interactivo, studiantenan a hunga un ‘board game’ pa siña mas tocante e metanan global, y con nan por contribui na realisacion di e metanan aki.
Como parti di Gobierno di Aruba su compromiso pa cu e ‘Sustainable Development Goals’ (SDGs) pa 2030, Futura – e team di innovacion di Gobierno – hunto cu e comision di SDG, a cuminsa bishita diferente scol rond di Aruba pa introduci ‘Go Goals Aruba’, un wega interactivo dedica na e metanan global. Te cu awo a bishita 3 scol, y mas di 250 studiantenan di 5e y 6e klas a participa den e programa aki, cu lo continua den e aña escolar venidero.
E ‘SDGs’ nan ta 17 metanan di prioridad, defini pa Nacionnan Uni, cu ta cubri varios di e retonan grandi cu mundo henter ta enfrentando, manera: ‘caba cu pobresa’, ‘enseñansa di calidad’, ‘reduci desigualdad’, y ‘produccion y consumo responsabel’ cu lo yuda mantene nos planeta limpi, y haci’e uno mas saludabel.
E wega interactivo ‘Go Goals Aruba’ , cu ta un ‘board game’, a wordo converti den nos idioma di papiamento pa segura cu tur studiante por compronde e materia, y ta reta e muchanan pa pensa critico over di topiconan manera pobresa, e medio ambiente, igualdad, y sostenibilidad. E wega aki ta diseña pa siña, y mustra e muchanan kico nan por haci den nan bida diario pa contribui na realisacion di e SDGs. Tambe e por ta un instrumento importante pa di awo caba guia y motiva e generacion aki pa tuma decisionnan responsabel den futuro.
‘Go Goals Aruba’ a wordo introduci caba na Colegio Ora Ubao, Prinses Amalia Basisschool, y St. Aloysius School. Gobierno di Aruba, Futura, y e Comision di SDG na Aruba, ta spera cu e wega aki por sirbi como un instrumento importante pa maestro/a nan rond di Aruba, especialmente ora ta trata topiconan cu ta relata na SDGs, y tambe ta spera cu den e aña escolar venidero por introduci iniciativanan similar na esaki regularmente.


text:
Building Bird Houses, for di komienso di e maneho nobo di nos Zoologiko nashonal, i danki na diferente sponsor nos por a krea diferente kas pa paranan ku ta biba den e area aki, durante Curadoet 2019 nos lo ke ripiti esaki.
Abo ta bon den karpinteria, bo tin pida palu na kas ku bo no ta usa mas, no bente afo, si e ta den bon kondishon ku por wordu korta i krea parti di un kas di para of por traha un kas kompleto for di dje, no duda den trese, si bo tin ferf di tur kolo basta no ta abase di chumbu i kimiko ku lo hasi daño na medio ambiente e ta welcome. e aktividat aki lo ta pa famia!
Bin ku bo material i aporta na krea kasnan bunita i kolorido pa nos paranan den zoo, for di mahinta te atardi nos lo tei, ta bon pa esun ku ke partisipa registra via nos email adres admin@curacaozoo.com
i si bo ke yuda komo boluntario e dia aki, meldu bo mes via e pagina aki di Curadoet.


text:
Plantashon ilegal den Dam Pretu
Djarason 22 di ougustus ultimo, un tim multidisiplinario a bai kontrolá na Dam Pretu. Motibu di e kòntròl aki ta varios plantashon ilegal den e dam aki. Ta resultá ku personanan ta bini Kòrsou for di Haiti i nan ta hasi uso ilegal di terenonan di gobièrnu. Tin indikashon varios kaminda riba e area ku ta mustra bon kla ku no ta pèrmití pa hasi uso di e tereno. E plantashonnan ta alrededor di e bòrchinan aki ku no ta keda respetá. Konsekuensia di plantashonnan den e dam aki ta ku na momentu di yobida fuerte, e awa no por sigui su ruta i bai den e dam, pues e awa ta okashoná molèster na kasnan situá den area di e dam.


text:
Un agente policial a bisa cu tres persona, incluyendo un mucha, a fayece pa motibo di lamper durante un tormenta di strena cu lamper na zuid di Polonia, na Tatra Mountains.
Vocero di gobernador provincial di Krakow, Joanna Pazdzio, a bisa AP cu lider di operacion di rescate cu tabata tumando luga diahuebs atardi banda di Tatra Mountains a haya e curpanan.
E servicio di rescate di Tatra, TOPR, a bisa cu trahado na Giewont nan a haya un grupo di persona, incluyendo mucha, cu pa motibo di mal tempo a keda eynan. Hefe di TOPR, Jan Krzysztof, a bisa cu varios persona ta morto na diferente luga y un dozijn di persona a resulta herida.
Kinga Czerwinska, di servicio di ambulance aereo, a bisa cu nan a manda 4 helicopter pa yudansa. El a bisa cu un lamper a yega e punta di Giewont, un destino popular pa trekking y otro luga den e Tatra Mountains.


text:
Motibu prinsipal dikon fuse a bula den gobièrnu
No mas: Cijntje a bista ta BASTA ku korupshon den hunta di minister
Fundador di Pueblo Soberano i aktual miembro di parlamento, Mac Cijntje a para un proyekto destiná pa un ofisina di konsultent balorá na 10 mion florin.
Esei ta e motibu mas prinsial dikon Cijntje a pone preshon fuerte pa Pueblo Soberano, sali foi gobièrnu despues ku nan frakshon a tapa kara pa e proyekto di 5.6 mion florin, promové pa kasá di minister den aktual kabinete Koeiman.
Manera Vigilante a bini ta publikando, den Hunta di Minister a start un wega di “Trono” unda ministernan a pasa proyekto di miones pa kamará di Vigilansha, 6 mion pa kurso di polis, 20 mion pa proyekto di ICT di Impuesto i kasi 1 mion pa amiga ku tei kobra salario retroaktivo. Cijntje simplemente su kana a yena momento el a deskubrí ku un aktual miembro di Hunta di Minister kier a pasa un oferta den Hunta di Minister pa paga un ofisina di konsultent 10 mion florin den kuadro pa modernisá e zonifikashon di Kòrsou.
Fuentenan serka dje parlamentario den servisio den kolòm di VVRP a alert’e ku e aktual Hunta di Minister tei paga un ofisina di konsultent e suma di mionario, mientras Cijntje mes tin un oferta di un eksperto kual lo no a pasa ni sikiera un mion florin.
Cijntje simplemente a duna un mensahe bon kla ku ministernan no por sigui gana plaka riba lomba di pueblo, despues ku un minister a kaba di bai traha na un kompania kual un komishon institui pa su ministerio, a hòrta un destaho di 20 mion florin.
Bron: Vigilante
5.6 mion lo keda komo nubia skur riba Camelia Romer durante elekshon
Punda—Minister di Planifikashon Urbano i Infrastrukura, Suzanne Camelia Romer, ta hañando hopi kritiká riba e desishon di Hunta di Minister pa duna su esposo e proyekto di bachiyer pa polis presentá pa 5.6 mion.
Camelia Romer a tene un rueda di prensa pa splika su posishon riba EOP, pa aklará e diferensha di opinion ku miembro di parlamento Mac Cijntje. Riba Facebook, e minister a risibí bastante krítika unda aktivistanan a ripití e proyekto di 5.6 mion.
Esaki sigur lo ta un faktor si bini kampaña pa un elekshon nobo. Apesar ku Carl Camelia a tene un rueda di prensa i splika e proyekto i Suzanne Camelia a duna di konosé ku e no tin nada di haber, tòg siguidónan kritiko riba Facebook no tin pordon pa e desishon.
Bron: Vigilante
Naschrift KKC
Smart zoning is – net als Smart Nation– een van de commerciële “smart” platformen van KPMG/BearingPoint. Deze worden o.a. gepromoot door VVRP Minister Suzy Camelia Romer en Bureau Post en Telecom Directeur Franklin Sluis. Over de aanstelling door Camelia-Romer van Grupo Sopi’s KPMG lobbynetwerklid Chebo Sluis in de vertrouwensfunctie als BTP directeur is al eerder veel te doen geweest. Om die geruchten te doven deed ex-KPMG-er Camelia-Romer voorkomen alsof Sluis’ aanstelling door de Algemene Rekenkamer werd onderzocht, terwijl de Rekenkamer geen verzoeken van de minister in behandeling neemt. Ook waren er vraagtekens rond de uitbesteding van de positieve VDC-screening van de veroordeelde autozwendelaar aan een particulier onderzoeksbureau en hun beide nauwe betrokkenheid Cpost community boxes schandaal.
Ook voor Sint Maarten en Aruba heeft KPMG/BearingPoint Smart Zoning platformen gemaakt:
Zie ook: www.smartgovernments.net


text:
Luis Estrada miho conoci como“Coco” a nace di 8 december 1989 na Caracas Venezuela. Luis “Coco” no tabata practica e deporte Rey na un edad jong, pero mas bien tabata hunga baseball.
Pero despues cu el a cuminsa practica futbol y unda na un edad relativamente hoben esta cu 17 aña el a bira profesional y a milita den diferente ekipo na Venezuela. Su trayecto prome cu a yega Aruba tabata como lo siguiente Trujillanos FC, U.A. Falcon, Omega FC, Lara FC y Atletico Socopo FC.
Despues di Atletico Socopo Luis Estrada a bin Aruba y a cuminsa hunga futbol pa su team di semper akinan na Aruba esta Sv Britannia. Luis “Coco” Estrada ta un medio campista atacante di 27aña di edad, ta midi 1.69 di haltura y ta pisa 60kg. Luis “Coco” Estrada ta hungando su di cuatro (4) campeonato pa Sv Britannia di Aruba.
Pa locual ta e Campeonato tras di lomba esta 2016/17 Coco a hunga26 wega cu Sv Britannia. Luis “Coco” a hunga 24 wega di cual un(1) wega e no a cuminsa como base y na tres (3) ocasion e la wordo substitui y di cual e tabata tin 10 cleansheet. Coco a score un total di 10 gol, cual golnan a wordo anota den weganan; vs Nacional 1x, vs Dakota 1x, vs Caravel 1x, Bubali 1x, vs Dakota 1x, vs Nacional 1x, vs Estrella 1x, vs Nacional 1x, vs Dakota 2x, El a haya 5 carchi geel y cero (0) carchi cora. Luis “Coco” Estrada a hunga 2172 (94%) minuut durante full e campeonato, cual ta mas minuut cu cualkier otro hungado den su team y sin conta Copa Betico.
E la gana 15 wega (65%), empata 4 (16%) y perde 5 (19%) wega. Di e 61 golnan cu Sv Britannia a anota durante campeonato 2016/17 Luis Estrada a asisti 65% cual ta un averahe masha halto como un medio campista cu ta asisti cu ta termina den gol. E cualidadnan di mas grandi Luis “Coco” Estrada ta; un medio campista cu ta defende, ataca y ta anota gol.


text:
Tur dos dia tabata “sold out”
ORANJESTAD (AAN): Durante e weekend, Aruba Marriott Resort & Stellaris Casino a tene un evento di kita sobre. Ta trata di un di e eventonan di e “Chef Series” cu ta wordo realiza continuamente na e hotel renombra. E biaha aki a invita e chef mexicano di reconoci na nivel internacional Emilio Macías.
Emilio ta doño di e restaurant El Diablito cual ta un exito na Peru, pais unda e ta radica actualmente. Ta pesey, cu e concepto cu a wordo crea ta esun di “El Diablito takes over the Lobby” cual a resulta un exito rotundo.
Durante diabierna y diasabra anochi e publico, tanto local como turista, por a saborea un seleccion di cuminda exkisito manera Red Snapper a la veracruzana, Chicharrones, Elotitos, Flautas, Tacos, Pambazo entre otro.
Manera Chef Macías a splica, tur e opcionnan aki a wordo traha cu ingredientenan, cual tabata un integracion di e cushina mexicano, peruano y tambe arubiano. Ademas di esaki tabata tin un menu special di bebida cu e toke mexicano.
Esnan cu a asisti e dianan aki a keda asombra pa e presentacion di e cuminda y sigur pa e smaak delicioso. Banda di esaki, di por a disfruta di un evento “upscale” manera esaki.
Un pabien na Chef Emilio Macías pa e tremendo trabao realiza conhuntamente cu e team di chefnan di Aruba Marriott Resort & Stellaris Casino.


text:
Appel di Oro
Ministerio di Enseñansa hunto cu Departamento di Enseñansa ta presenta pa di cuater aña consecutivo:
Appel di Oro | Un Premio Nacional di Excelencia den Enseñansa.
Despues cu durante cuater aña (2011-2014) a organisa e proyecto “Maestro di Aña” como un premio di reconocemento pa e Maestro di Scol, desde aña 2015 a scoge pa amplia e proyecto pa duna reconocemento na mas actor cu ta importante pa enseñansa. Appel di Oro ta reconoce tur esnan cu ta dedica nan bida profesional na enseñansa di nos comunidad.
Participacion
Participacion ta habri pa tur scol di Enseñansa Primario, Enseñansa Secundario, Enseñansa Specialy Enseñansa Superior reglamenta na Aruba. Cu e Premio Nacional di Excelencia den Enseñansa lo duna reconocemento den e categorianan di:
Con pa nomina
Henter comunidad: alumno, studiante, mayor, coleganan maestro y/of dirigente di scol, ta bonbini pa nomina un persona of proyecto escolar pa Appel di Oro 2018.
Pa haci esaki mester entrega:
- Formulario di Nominacion pa Appel di Oro 2018
Yena e formulario caminda ta describi en corto y mas concreto posibel pakico e persona of proyecto merece un Appel di Oro;
- Carta di Referencia
Entrega hunto cu e formulario di nominacion minimo un (1) carta [ehempel di carta di referencia].
E temporada di nominacion pa aña 2018 ta cera diaranson dia 12 di december 2018.
Noticia
- Ganadonan Appel di Oro 2018 (3/28/2019)
- Cumbre Plan Educacion Nacional 2030 (3/27/2019)
- Nominadonan pa Appel di Oro 2018 (3/22/2019)
- Recordatorio encuanto e carta di referencia pa Appel di Oro (12/12/2018)
- Dos siman mas di nominacion pa Appel di Oro 2018 (11/30/2018)
- Appel di Oro 2018 (11/14/2018)
- World Teachers’ Day 2018 (10/5/2018)
- Otorgamento oficial di premio Appel di Oro 2017 (1/18/2018)
- Emocionante entrega di premio Appel di Oro 2017 na scol (12/15/2017)
- Appel di Oro 2017 (10/24/2017)
Info / Contact
Departamento di Enseñansa Aruba (DEA)Scroll To Top


text:
Haag – Firmamentu di un akuerdo dor di diputado Elvis Tjin Asjoe i minister Cora van Nieuwenhuizen di Infrastruktura i Maneho di Awa a sòru pa un fin na e impase rònt di e Instalashon di Awa Shushi yega mas na bista. E ministerionan di Infrastruktura i Maneho di Awa i di Asuntunan Interior i Relashonnan den Reino i Entidat Públiko Boneiru konhuntamente ta kontribuí finansieramente pa realisá e último fase di e proyekto. Pa esei e partidonan kada un ta reservá maksimalmente 1 mion euro. E kontratista MNO Vervat i dunadó di enkargo SONA pa hopi aña kaba ta hiba un prosedura di arbitrahe tokante e gastunan di e último parti di e proyekto, di kua e fin no ta na bista ainda. E konsekuensianan di e konflikto aki ta grandi: nos Kompania di Awa i Elektrisidat (WEB) tin ku karga e pèrdida di eksplotashon di RWZI (instalashon di purifikashon di awa shushi), loke ta nifiká ku invershonnan nesesario no por tuma lugá i ku no por entregá e awa shushi purifiká na por ehèmpel hotèlnan pa irigashon di nan hòfinan, di manera ku nan ta obligá pa usa awa di bebe ku ta karu. Den e akuerdo a stipulá tambe ku Infrastruktura i Maneho di Awa lo sigui duna supsidio di 1 mion euro anualmente komo kontribushon den e gastunan di eksplotashon di e instalashon di purifikashon di awa shushi - RWZI. A palabrá ku pa mas tardá 2015 tin un solushon struktural pa un eksplotashon sostenibel di e instalashon di purifikashon di awa shushi - RWZI. Tokante introdukshon di un impuesto di awa shushi tambe a hasi palabrashonnan. Promé ku fin di aña mester stipulá un ordenansa pa esei, pero durante e promé dos añanan e impuesto lo ta nulo. E tempu aya introdukshon di un impuesto di awa shushi tabata un kondishon pa por a haña supsidio di Union Oropeo pa konstrukshon di e instalashon di purifikashon di awa shushi – RWZI. Mas aleu diputado Tjin Asjoe a haña e promesa ku relashoná ku e invershonnan ku WEB mester hasi, e ministerionan lo yuda ku buskamentu di posibilidatnan di supsidio, entre otro serka Union Oropeo. Tambe nan lo investigá si WEB por bini na remarke pa hasi fiansa liber di interes. Finalmente lo bini un ‘taskforce’ konhunto ku lo yuda Entidat Públiko Boneiru ku desaroyo di un vishon stratégiko pa den futuro sigurá entrega di awa i koriente pagabel, konfiabel i sostenibel na suidadanonan i empresanan. Negosiashonnan intensivo a tuma lugá promé ku a yega na e akuerdo ku a firma awe na Den Haag. ‘E importansia pa Boneiru ta grandi, pues tabata importante pa nos pa mas pronto posibel kibra e impase aki ku tabata dura pa hopi aña kaba’, segun diputado Tjin Asjoe. ‘E akuerdo aki ta kontribuí na tenementu pagabel di e tarifanan, e ta stimulá agrikultura lokal dor di e disponibilidat mas grandi di awa pa irigashon kontra un tarifa rasonabel, e ta trese un fin na dispidimentu di awa di bebe pasobra hotèlnan por haña awa purifiká pa nan hòfinan i e ta duna WEB espasio pa modernisashon di produkshon di awa i koriente i pa hasi esaki mas sostenibel.’ Un motibu importante pa konstrukshon di e instalashon di purifikashon di awa shushi (RWZI) nobo, tabata protekshon di nos refnan rònt Boneiru, asina Tjin Asjoe a enfatisá. ‘Nos parke marino úniko, aparte di su nifikashon ekológiko grandi, ta di importansia krusial pa nos sektor turístiko i ku esei pa henter ekonomia di nos isla. Ku dentro di poko e instalashon di purifikashon di awa shushi por funshoná kompletamente ta bon tambe pa kredibilidat di nos konsepto di Blue Destination. P’esei mi ta berdaderamente kontentu ku asina rápido despues ku e Kolegio Ehekutivo nobo a sinta nos por a solushoná e kestion aki ku tabata dura hopi aña kaba’, segun diputado Tjin Asjoe. Minister Van Nieuwenhuizen: ‘Habitantenan di Boneiru tin derecho riba awa limpi. Ku e kontribushon finansiero nos ta sòru no solamente pa purifikashon di awa shushi na Boneiru, pero tambe pa por us’é den hòfinan i áreanan di agrikultura. Di e manera aki no ta nesesario mas pa usa awa di bebe karu pa irigashon. Promé tur awa shushi tabata resultá den laman, ku efekto dañino pa e refnan. Nos ta alkansá dos meta pareu: awa shushi no ta bai den laman mas i tin awa mas barata pa irigashon na Boneiru mes.’
AKKOORD BONAIRE EN RIJK OVER OPLOSSEN LANGSLEPEND CONFLICT AFVALWATER - ZUIVERINGSINSTALLATIE
Den Haag - Met de ondertekening van een overeenkomst door gedeputeerde Elvis Tjin Asjoe en minister Cora van Nieuwenhuizen van Infrastructuur en Waterstaat komt er een eind aan de impasse rond de Rioolwaterzuiveringsinstallatie in zicht. De ministeries van I en W en Binnenlandse Zaken en Koninkrijksrelaties en het Openbaar Lichaam Bonaire dragen gezamenlijk financieel bij om de laatste fase van het project te realiseren. Daarvoor reserveren de partijen elk maximaal 1 miljoen euro. Over de kosten van het laatste onderdeel van het project voeren aannemer MNO Vervat en opdrachtgever SONA al jarenlang een arbitrageprocedure waarvan het einde nog niet in zicht is. De gevolgen van het conflict zijn groot: het Water- en Elektriciteitsbedrijf Bonaire (WEB) draait op voor het exploitatieverlies van de RWZI hetgeen ten koste gaat van noodzakelijke investeringen en het gezuiverde afvalwater kan niet worden geleverd aan bijvoorbeeld de hotels voor het bevloeien van hun tuinen waardoor deze gedwongen zijn duur drinkwater te gebruiken. In de overeenkomst is tevens vastgelegd dat I en W tot en met 2025 jaarlijks 1 miljoen euro subsidie blijft verstrekken als bijdrage in de exploitatiekosten van de RWZI. Afgesproken is dat er uiterlijk eind 2025 een structurele oplossing is voor een duurzame exploitatie van de RWZI. Over de invoering van een afvalwaterheffing zijn eveneens afspraken gemaakt. Voor het einde van het jaar dient daartoe een verordening te zijn vastgesteld, maar de eerste twee jaar zal de heffing nihil zijn. De invoering van een afvalwaterheffing was destijds voorwaarde voor het verkrijgen van subsidie van de Europese Unie voor de bouw van de RWZI. Gedeputeerde Tjin Asjoe heeft voorts de toezegging gekregen dat de ministeries met het oog op investeringen die WEB moet doen zullen helpen bij het zoeken naar subsidiemogelijkheden, onder meer bij de EU. Ook zullen zij onderzoeken of WEB in aanmerking kan komen voor het aangaan van renteloze leningen. Tenslotte komt er een gezamenlijke taskforce die het Openbaar Lichaam Bonaire zal assisteren bij het ontwikkelen van een strategische visie om voor de toekomst betaalbare, betrouwbare en duurzame levering van water en elektriciteit aan burgers en bedrijven te verzekeren. Aan de vandaag in Den Haag ondertekende overeenkomst zijn intensieve onderhandelingen vooraf gegaan. ,,Het belang voor Bonaire is groot dus er was ons alles aan gelegen zo snel mogelijk deze al jaren durende impasse te doorbreken", aldus gedeputeerde Tjin Asjoe. ,,Deze overeenkomst draagt bij aan het betaalbaar houden van de tarieven, stimuleert lokale landbouw door de ruimere beschikbaarheid van irrigatiewater tegen een fair tarief, maakt een einde aan de verspilling van drinkwater want hotels kunnen afvalwater afnemen voor hun tuinen en geeft WEB ruimte voor modernisering en verduurzaming van de productie van water en elektriciteit." Een belangrijke reden voor de bouw van de nieuwe RWZI was de bescherming van het koraal rond Bonaire, benadrukt Tjin Asjoe. ,,Ons unieke marine park is, afgezien van de grote ecologische betekenis, van cruciaal belang voor onze toeristische sector en daarmee voor de gehele economie van het eiland. Dat de RWZI binnen afzienbare tijd volledig kan functioneren is ook goed voor de geloofwaardigheid van ons Blue Destination-concept. Ik ben daarom echt heel erg blij dat we deze reeds jaren slepende kwestie al zo snel na het aantreden van het nieuwe Bestuurscollege hebben kunnen oplossen", aldus de gedeputeerde Tjin Asjoe. Minister Van Nieuwenhuizen: ,,De inwoners van Bonaire hebben recht op schoon water. Met de financiële bijdrage zorgen we ervoor dat het afvalwater op Bonaire niet alleen gezuiverd wordt, maar ook gebruikt kan worden in tuinen en landbouwgebieden. Hierdoor hoeft het duurdere drinkwater niet meer gebruikt te worden voor irrigatie. Eerst liep al het afvalwater gewoon de oceaan in, met nadelig effect voor het koraal. We slaan twee vliegen in een klap: geen ongezuiverd afvalwater meer in de oceaan en goedkoper irrigatiewater op het eiland zelf."


text:
BERLIN (AP) — Ministerio di Transporte Aleman ta bisa cu nan ta defende un campaña di siguridad di ciclismo, cu a ricibi acusacion di sexismo hasta dentro di e coalicion di gobierno, door di a mustra muhenan cu tiki paña bisti.
E campaña, lansa pa e minister di transporte conservador, tin como meta persuadi ciclistanan jong pa bisti helm y ta uza e slogan den Ingles: “Looks like s***. But saves my life.”
Criticonan a enfoca riba e falta di paña riba e modelonan.
Como contesta, Franziska Giffey, e minister centroiskierdista pa muhenan, a post un potret di su mes riba un bicicleta cu un helm bisti, y e palabranan: “Bo por bisti un helm hasta ora bo tin paña bisti.”
Vocero (femenino) di ministerio di Transporte, Svenja Friedrich, a bisa ayera cu e campaña di bicicleta tabata intenciona pa hala atencion, y tambe ta mustra modelonan masculino. El a bisa: “Nos por compronde absolutamente e critica di varios banda, pero ainda nos ta para pa e imagennan.”


text:
Aruba Softball Bond
ORANJESTAD (AAN)— Fin di siman por a tuma nota cu selecion femenino U17 tabata den ful training preparando pa weganan di reino. Diasabra nan a train na Flatstone mientras cu Diadomingo nan tabata riba veld di Rockets. Un promedio di 18 hungador tabata presente na e training nan cual ta duna indicasion cu Aruba Softball Bond tin esaki hopi na serio. Despues cu a combersa cu coachingstaff nos por a compronde cu nan ta trahando primordialmente riba condicion fisico ainda. Pues 70 % di acuerdo cu e plan di entrenamento ainda ta wordo dedica nan e condicion di e muchanan y mas den fin di February esaki lo keda cambia poco poko unda lo concentra mas riba e partinan technico. Pitchersnan sinenbargo ta trahando extra duro. Diamars awor aunke cu ta dia di Betico selecion lo train den centro Libertador Betico Croes na Sta Cruz di 5:30 p.m pa 7:30 p.m. Aruba Softball Bond ta keda stimula mayornan y selecionadonan pa keda asisti na tur training pa asina hunto nos forma un bon base pa nos selecion nacional.
Selecion femenino di Wega di Reino ta den full swing preparando
Aruba Softball Bond


text:
Durante nos entrevista cu e 4 artistanan Arubano cu a participa cu e obra conhunto di Mare Nostrum na Museo de Arte Contemporaneo del Zulia (Maczul) Elvis Lopez a splica cu e mes como artista contemporaneo ta enfoca riba cosnan cu ta pasando actualmente. E artista ta splica cu e ta enfoca riba ta un critico social di loke ta pasando rond di dje.
Sr. Lopez, hunto cu e 3 otro artistanan Arubano Glenda Heyliger, Osaira Muyale y Ryan Oduber a traha hunto riba un obra cu ta enfoca riba e lasonan estrecho durante historia cu tabata existi entre paisnan Venezuela, Aruba y Hulanda. Manera nos a yega di reporta den siman anterior, tin artista cu a uza temanan manera contrabanda y foreign aid como tema di nan obra.
Hipocresia den maneho di migracion y deportacion
E artista, kende tambe ta director di Academia di Bellas Artes Ateliers ‘89, enbes a dicidi di enfoca mas tanto riba e aspecto di migracion cu ta bin dilanti awo cu nos pais bisiña a drenta un crisis economico y humanitario. “Mi kier a mustra kico ta e situacion actual tanto na Venezuela como na e Aruba, mirando cu te hasta kinan bo ta haya hopi hende cu kier scapa via botonan y ta muri na caminda pa yega”.
Pa añanan largo sr. Lopez ta conta nos cu e ta wardando tur e potretnan cu ta sali den corantnan local ora cu personanan cu ta bin cu intencion pa busca un miho porvenir wordo deporta, den cierto casonan despues di wordo haya den awanan teritorial. E personanan cu wordo deporta segun e artista ta wordo trata di manera hipocrita pasobra ‘den nan paspoort bo ta stempel cu semper nan ta Bon Bini na Aruba mientras cu bo ta deporta nan’.
Esaki ta algo cu no ta cuadra, segun e artista, specialmente pasobra pa 10 aña largo nan no ta haya oportunidad di drenta Aruba bek, cual ta mustra e condicion hipocrita di e stempel den paspoort.
‘E famianan di e personanan aki nunca mas ta tende di nan. Esey ta hacimi hopi dolor pasobra den cierto casonan nan ta hoga den lama’. E actitud di nobody cares ta loke e artista kier comenta riba dje cu su obra, mirando cu hopi biaha polis ta haya curpa pero mucho cos no por wordo haci menos haci un yamada cu un potret na publico, cual segun e artista ta un di maneranan cu ‘cosnan cruel ta pasa aki na Aruba’.
Den un entrevista cu Guillfred Besaril, e politico y actual presidente di Parlamento a declara na e matutino aki cu e ta haya como persona di descendencia Venezolano cu ‘mester bin na un trato mas humano pa Venezolanonan cu wordo haya na lama’. E politico a subraya cu e ta haya cu mester bin mas esfuerso pa saca e personanan di lama y manda nan nan pais bek.
Riba e punto aki nos a papia cu e artistanan, cual no ta di acuerdo cu un maneho simpel. Sr. Oduber en particular a comenta cu ta pone e Venezolanonan den un situacion cu ta bay di ‘bad to worse’. Esaki pasobra segun sr. Oduber e regimen na Venezuela lo por wak un persona deporta como un traidor.
Sra. Muyale a duna un ehempel cu na Hulanda hopi Venezolano ta wordo yuda y ta haya auxilio. El a remarca cu lo ta dificil pa laga e Venezolanonan keda na nos isla pero mester por yuda nan di algun manera pa ora nan bay bek nan ta miho.
Segun sr. Lopez mester bin mas dialogo entre paisnan Aruba y Hulanda pa wak ki tipo di colaboracion lo por tin entre e dos paisnan pa mehora situacion humanitario di Venezuela. “Bo nunca sa. Por ta cu Hulanda si tin espacio pa nan. Nos tur a gosa di e placa cu turistanan Venezolano a trece pa nos pero awo cu pobresa a dal nan duro bo ni ta duna nan chens, menos pa drenta.” Sra. Muyale alabes a remarca cu mester cuminsa e iniciativanan aki conhuntamente cu Consulado di Venezuela.
P’esey e artista a dicidi di traha un muraya como un di su obranan artistico pa e exposicion aki. “Tur caminda na mundo nan ta trahando muraya y nan kier cera frontera di paisnan awendia.” Riba e muraya aki sr. Lopez a pone e potretnan di personanan deporta cu el a colecta durante añanan.
Garoshi di supermercado yen di nubia
Otro obranan cu e artista a traha riba dje ta un obra consistiendo di garoshinan di supermercado cu nubia den dje y tambe nubianan cu a wordo cubri cu verband blanco pa asina ‘reemplasa e nubianan y trata di cura tur e cosnan cu ta asina mahos’ ora personanan wordo trata inhumanamente.
E obra cu e nubianan den garoshi di supermercado ta trata cu e situacion actual na Venezuela cu hende no tin placa suficiente pa haci compras na supermercado. Pero e situacion ta mas ridiculo cu esaki, pasobra e artista ta splica cu tampoco tin co’i cumpra. Tin un dicho cu sr. Lopez ta conta nos di dje, cual ta ora bo bay supermercado: te vas a comprar nubes. “E nubianan aki ta mane un soño, pero tambe por nifica nos conexion cu henter mundo pasobra esey ta conecta nos tur: nubianan.”
Tambe e obra tin di haber cu e deramenan cu nos por mira ta tumando luga recien, cu ni un par di siman atras un cu a bin di Maracay. Riba esaki e artista a comenta cu ‘e derame lo bin cerca nos y atrobe nos no lo ta prepara p’e, pio ainda ora no tin un minister pa duna orden’
Algo otro cu e artista a comenta riba dje ta cu el a nota cu e ciudad unda e artistanan a keda tabata hopi sushi. Riba esaki e artista mester a reconoce cu riba Aruba tin un infrastructura incomparabel cu paisnan den region. “Nos por critica cu no tin un museo di arte contemporaneo of pa loke sea, pero un cos si ta cu nos infrastructura compara cu otro paisnan den region Caribense ta mucho mas miho.”


text:
ORANJESTAD - Recientemente (den weekend di 7 & 8 september 2019) e seleccion di Aruba Karate Bond a participa na e ‘Panama Open 2019 Karate y Parakarate’, cu a tuma luga den ‘Arena Roberto Durán’ na Calle 116 Este na Panama City, Panama. E campeonato aki a conta cu un total di 700 atleta di 7 pais. Aki ta unda Aruba a sobresali tanto den categoria ‘kata’ (tecnica di karate) como ‘kumite’ (combate), treciendo cas 8 medaya (2 oro, 5 plata y 1 brons).
Aruba Karate Bond ta felicita e atletanan; Janilaine Bello, Trinity Meza Orellano, Alejandro Gonzalez Lujan y Juan David Velasquez, cu nan tremendo resultado. Cada uno a drenta e campeonato cu un actitud positivo y ta logra awe loke nan a traha hopi luna duro p’e. Igualmente Aruba Karate Bond ta felicita e esfuerzo di e ekipo di coach, esta ‘Sensei’ Alberto Gonzalez Lujan (headcoach), ‘Sensei’ Luis Escalona (assistant coach) y señor Aldrick Maduro (Al Performance Training), pa nan dedicacion constante na e desaroyo di e cuater karatekanan aki.
TORONTO – Durante e wega di baseball profesional Mericano, e pelotero profesional di Aruba, Xander Bogaerts, a logra otro hazaña importante pa su carera. Tabata durante e wega di diahuebs contra Toronto Blue Jays, cu el a bati su di 50 doblete di temporada. Boston a gana e wega cu score di 7-4. Loke ta haci e hazaña importante ta, cu ta Bogearts ta bira e di dos hungador di Boston den su historia, cu tin por lo menos 30 homerun y 50 doblete den un aña. Ta solamente David Ortiz a logra esaki na 2007. E Arubiano ta drenta den historia di Major League Baseball, e di dos short shop cu ta logra esaki despues di Alex Rodriguez, cu a logra esaki na 1996. Mas prome e siman aki, Bogaerts a logra dal su di 1000 hit. Banda di Bogaerts, su colega di partido Rafael Devers ta su tras cu 29 homerun y 50 doblete. “Nos ta hopi orguyso di dje” manager Alex Cora a bisa di Bogaerts. “No ta solamente e cifranan, sino tambe loke e ta nifica pa e club, e lider cu e ta demostra di ta. Den un temporada malo, e t’ey tur dia”.
PORT AU PRINCE – E seleccion nacional di futbol di Corsou a empata nan wega contra Haiti na un gol diamars atardi den e Nations League di CONCACAF na e pais anfitrion. Haiti a habri e wega cu e prome gol di Frantzdy Pierrot na di 15 minuut di e partido, pero despues net prome cu e di dos mitar, e wega a haya mas bida ora cu Corsou a marca su gol di empate na di 41 minuut. Mesora e marcador Elson Hooi a subi tereno cu e shirt na honor di compañero di partido Jarzinho Pieter cu un dia prome a fayece repentinamente na Haiti. Hungadornan di Corsou tabatin un cinta preto mara na nan braza, como tributo na nan colega di partido. A dicidi ayera cu e wega di awe, lo a sigui na honor di Pieter. Cu e empate aki, Corsou ta sigui na bida y ta sigui pa e proximo ronda. Potret ta di archivo di e wega di diasabra.
WILLEMSTAD – Mientras cu Corsou a gana nan wega historico contra Haiti 1-0 diasabra den Copa CONCACAF Nations League, Aruba ta cay venci cu e mesun score, 1-0 contra Guyana, na Corsou. Sheldon Holder a sigura cu Guyana por a mantene nan score perfecto, cu e score hinca den di 22 minuut di e partido pa sigura e victoria.
BOSTON – E pelotero profesional di Aruba, Xander Bogaerts, a rechasa un oferta lucrativo di New York Yankees pa firma cu nan y a firma cu Boston. Esaki a bira conoci 10 aña despues cu Boston ta recorda e momento cu a firma e pelotero for di Aruba. Ta durante e raportahe aki, Bogaerts a confesa cu, ora cu Yankees a tende di e deal cu Boston, cu nan a core ofrece 2 biaha mas placa, pa e firma cu Yankees. Pero Bogaerts su tio a duna palabra caba, cu e lo a firma cu Boston. Dies aña despues, Bogaerts a converti su mes den e hungador mas cotiza di e ekipo, cu dos renchi di Serie mundial y cu tin un di e miho contractonan awor. Su prome contracto cu el a firma cu 16 aña di edad, tabata pa 410 mil dollar anual y awor cu 26 aña, e tin un contracto di 120 miyon dollar pa 6 aña, cu ta 20 miyon anual, cuminsando na 2020. E aña aki e ta ganando 12 miyon pa 2019. Tin henter un raportahe riba con a firma e pelotero for di Aruba completo cu e video cu e scout, cu a descubri Bogaert, a firma.
WILLIAMSPORT – Despues di 10 dia, e Serie Mundial di Little League a termina, cu Merca (e ekipo di River Ridge Louisiana) ganando e titulo maximo diadomingo atardi cu score di 8-0, lagando e ekipo di Corsou na di 2 lugar. Un dia prome Corsou a sa di gana e titulo di International Little League Champions, ganando di Japon 5-4. Pero manera e structura real ta, Corsou mester a gana diadomingo di e representante di Merca, pa por a yama su mes campeon mundial. Pa Louisiana, esaki tabata nan prome titulo di Campeon Mundial di Little League, cu nan pitcher Egan Prather, cu no a permiti careda di Corsou. E ekipo di Merca a sali afor den di 5 inning cu 4 careda riba 4 hit. Corsou su unico momento real tabata den di 3 inning, ora cu nan a logra yena tur base, pero no a logra score careda. Prather a tira un wega completo. Pa loke ta Corsou, nan a demonstra cu nan tin talento y no a entrega durante henter e torneo. Mescos cu Louisiana, cu a perde na prome partido contra Hawaii, Corsou tambe a perde un partido (contra Sur Korea), pero a bounce bek y gana tur nan weganan siguiente y gana e titulo internacional diasabra. E unico otro wega cu nan a perde, tabata e final grandi. Di parti di gobierno di Corsou, Prome Minister a manda mensahe di sosten y pabien pa e ekipo y tambe e rednan social a keda inunda cu mensahe di felicitacion y sosten. Bunita tabata e sosten pa Corsou for di e otro islanan di Caribe Hulandes, cu a sigui Corsou manera ta nan mes tabata hungando. Pabien Corsou pa un bon trabou!
WILLIAMSPORT - Corsou a titula campeon internacional di baseball little league serie mundial diasabra, ganando di Japon cu score di 5-4. E wega tabata uno dramatico cu a pone tur hende riba pia. Japon a comete su prome dos erornan di henter e campeonato, contra e wega di Corsou. Corsou a pica dilanti despues di un homerun di dos careda haciendo e wega 5- 2, Japon a menasa e wega dado momento cu base yen logrando un careda mas. Pero na final Corsou ta sali victorioso toch. Mayan si Corsou gana e wega contra Merca, nan ta titula campeon di mundo.


text:
IOWUA a sinta hunto cu minister Glenbert Croes y su team y tambe RDA y su team, y a trece e hecho cu ta hopi fastioso cu trahadonan cu ta cobra via CMB a cobra diahuebs of diabierna y esnan cu ta cu RBC, ainda no a cobra, segun presidente di e sindicato, Boy Anthony.
Tambe a comunica paden ta kico ta pasando. Diaranson a yama Anthony banda di 1’or, cu diahuebs e placa ta drenta.Kincena pasa, RBC a paga dos biaha. Eynan e confusion a bin. Door cu nan a paga dos biaha, e confusion a bin cu nan mester a paga siman pasa diabierna, pero te diahuebs awo, esta 23 di Mei, nan ta paga.
Boy Anthony: IOWUA tabata tin un hopi bon reunion cu RDA y Gobierno. Click link pa mas https://24ora.tv/2WjJTma
Posted by 24ora on Wednesday, May 22, 2019
E bon ta cu nan ta bay paga diahuebs y ta spera cu no ta bay pasa mas. Esaki no ta falta di trahado, sino falta di Citgo mes, cu a manda e placa dos biaha, cu e confusion a bin.E bon ta cu a resolve e problema y cu proximo biaha ta spera cu e no pasa mas.Anthony a manda mensahe tanto pa e trahadonan como tambe pa gerencia, pa esaki no pasa mas.Miho laat cu nunca, Anthony a comenta.Esey sigur ta un bon noticia. Pero tin mas.
Mas bon noticia
Boy Anthony di IOWUA a comenta cu e tin cu pidi un danki na minister Glenbert Croes, cu a reacciona na momento cu Prome minister Wever-Croes di Merca, bin cu e wine down, cu e no ta bay ta facil, cu e liability, cual e tin rason, segun Anthony. Tur eseynan ta den wega. E sancion ta den wega. E situacion na Venezuela tambe ta den wega. Nos ta mey mey di tur e conflicto aki.
Anthony a sinta diamars cu tanto minister Glenbert Croes, cu su team, Alvin Koolman cu su Team y IOWUA cu su team. E reunion a bay den hopi bon esfera, den e sentido cu el a bay cu respet, cu transparencia, cu por a puntra kico nan tabata kier. Contesta a bin. Tin ora e sa tin tiki friccion, pero mester resolve problema na mesa.
Tin tres opcion. Tin upgrader, cual tabata un idea genial. Cu un upgrader bo no mester cracker pa traha gasolin. Esey no ta traha placa mas. Pa traha synthetic Oil y pa bin cu gas, tabata un idea genial.
Pero e situacion na Venezuela, e sancion con el a bay, no a bay bon. Pero no por give up riba dje. E gobierno ta dispuesto pa sigui pa purba logra e upgrader.
Alvin Koolman di RDA ta specialista riba e tema aki y tin hopi experiencia. Manera cu minister Croes a bisa, si e 1% tin pa habri’e, ta bay cu e 1% eynan. Si bo no tin speransa, bo no ta gana nada. Esey ta prioridad awor aki, tanto di Gobierno como di RDA.Sa cu tin Marisol Lopez-Tromp, y Otmar Oduber cu no ta pro e refineria. Anthony a splica cu tempo cu Lopez-Tromp a cuminsa, Anthony tabata admir’e. El a yega di bay cu hopi voto. Pero a momento cu el a cuminsa bula cura, el a caba na nada. Awor aki tin cu wak cuanto voto tabata tin y cuanto voto e tin awo. Otmar tambe.
Otmar a traha 7 aña cu AVP y den di 8 aña AVP no ta sirbi. Si bo bula cura, bo ta cay.
Bo por tabata den gobierno, pero cu voto bo a cay te vloer. Esey ta conta pa tur esnan cu a bula cura. Comerciantenan tampoco. Na 2012 caba nan a laga sa cu nan ta manera no ta pro-refineria. Anthony a splica cu el a bisa minister Glenbert Croes si e, prome minister, ta kere den e upgrader, e homber cu sa mas na Aruba di refineria, Alvin Koolman, ta kere den e upgrader, IOWUA ta sostene nan. Esey ta e prome opcion.Tambe tin un terminal. E terminal ta percura pa e fueloil, e tres productonan, esta jetfuel, diesel y gasolin, pa pueblo, cual tambe ta prioridad.
Esey so no ta crea trabao. E no ta crea placa. Ta djis keda bibo. Si bo cuminsa, bo tin e transshipment, 12 tanki disponibel y por huur nan, mantene nan. Tanten cu no bin un solucion pa e upgrader, bo ta percura pa e hendenan mantene nan trabao y haya cliente cu of sin Citgo. Na momento cu e sancion of e situacion na Venezuela cambia, e gameball ta cambia. Si esey bira un upgrader, San Nicolas ta subi. Aruba ta subi. Ora bo ta negativo, bo no ta logra nada. Si bo no tin speransa, bo no ta logra nada. Si ta un porciento bo mester kere, manera gobierno di, mester bay pe. Si gobierno ta serio, manera cu Anthony ta wak, IOWUA tambe ta sostene nan. E ta prefera di perde riba su pia y no benta serbete den ring.
Den pasado, tabata tin momentonan cu a pasa cu a pensa cu lo bin ariba. A traha hopi overtime, sacrifica famia, y a toch a logra lant’e. E importante awor aki ta, pa cera tur equipment cu ta habri pa oxigeno. Cera nan di un modo of otro pa proteh’e warda pa miho tempo. Pero no por give up.


text:
Minister Glenbert Croes participando den International Labor Conference na Suisa
Minister Glenbert Croes participando den International Labor Conference na Suisa
Recientemente un delegacion di Aruba encabesa pa Minister Glenbert Croes, consistiendo di representantenan sindical y comercial, a biaha pa Suisa pa atende e International Labor Conference. Ta resolucionnan di e conferencia aki cu ta determina e standard cu tur Pais afilia, incluyendo Reino Hulandes, ta atene su mes na dje.
E aña aki tin dos aspecto laboral cu tin prioridad durante dicho conferencia cu ta salud y siguridad, cu enfasis riba acoso sexual na pia di trabou, como tambe futuro di trabounan. E mandatario, kende tin su vision riba tereno laboral, tin specialmente e hobennan na su curason. Hobennan cu ta e futuro di nos pais, cu ta futuro lidernan di nos pais, tin tur atencion di e mandatario. Y durante ambos punto, e lo sa di introduci interes di e hobennan den dje.
Otro tema cu tambe tin hayando atencion e aña aki na ILO ta salario minimo. Conhuntamente cu su colega di Corsou, Minister H. Koeijmans, durante e prome dia di e conferencia, e mandatario di Aruba a reuni cu Sr. Patrick Belser cu ta e specialista riba salario minimo di ILO den presencia di representantenan di gremio sindical y comercial di Aruba y Corsou.
Despues di esaki e delegacion a reuni cu Sr. Franklin Muchiri cu ta e specialista di Salud y Siguridad na Trabou di ILO.
Ainda ta fresco den memoria, cu durante e Dialogo Tripartiet Social Laboral di Aruba cu a tuma luga den luna di April ultimo, e ley di ARBO a haya tur atencion. E ley, cu ta canando su proceso, ta stipula siguridad y salud na pia di trabou cu ta encera tambe e aspecto di acoso sexual cu ta halto riba e agenda di ILO 2019. Pues Aruba ta riba e bon caminda y bon prepara riba e tema aki.
Un prome dia sumamente fructifero y intensivo despues di a asisti na e apertura oficial na Palacio di Nacionnan Uni.


text:
Ya caba e tradicional partido politico Dominicano PRD a cuminsa organisa su mes na Aruba aunke eleccion general venidero lo tuma luga na aña 2020, considerando cu nan tin presencia di un comunidad grandi riba nos isla pa basta aña caba.
Ta asina cu e Partido Revolucionario Dominicano (PRD) su seccion na Aruba a nombra un directiva nobo bou encargo di e delegado di asuntonan Caribe, sr. Virgilio Torres. E presidente di e directiva di PRD –Aruba ta e conocido periodista Dominicano y productor di television, Wilfredo Castillo.
Den combersacion cu Bon Dia Aruba, Castillo a manifesta su inkietud pa sigui e linea pensamento y programa di e maximo lider di PRD y Canciyer, Ing. Miguel Vargas Maldonado. Un punto clave tin di haber cu e fortalecemento y vinculo cu semper a existi entre Aruba y Republica Dominicana. Nan kier mantene bibo e herencia politico cu e estadista Dominicano, Dr. Jose Francisco Peña Gomez (d.f.m) a laga atras pa medio di organisacion di Internacional Socialista cu tabata un escenario cua duna su sosten na e gran estadista Arubiano, Betico Croes den su lucha pa Aruba por a logra su Status Aparte.
Castillo a indica cu e cambio y desaroyo riba escenario politico ta parti di un proceso den un sistema democratico. El a referi na e figuranan nobo cu a drenta den arena politico Dominicano. “E caranan nobo di Dominicanonan meritorio ta mustra un vocacion di servicio nan tin como mision pa sigui cu e balornan aki den exterior teniendo na cuenta e elementonan vital relaciona cu derechonan humano”.
Na final, Castillo a haci un yamado na e comunidad Dominicano na Aruba pa forma parti di e proyecto di e partido PRD den cuadro di eleccion venidero.


text:
Aruba tin sistema di pago anticua
Awendia hopi hende ta haci uzo di e sistema online, pero ta keda cu hopi duda pa e miedo cu mester uza credit card,...
Carta Abierta na Dr. Armando “Rudy” Lampe
Atacando un periodista den un Pais liber no lo tapa bo mal gobernacion. Mas bien esaki ta muestra di debilidad, intolerancia y antipatia.Den un...
Remitido: “Trata nos nechi, pa nos tratabo nechi”
Señor redactor, danki pa e espacio concedi pa nos por trece nos preocupacionnan p'adilanti. Mi ta papiando den nomber di mi tata,...
Recordando mi participacion den “Penn Relays” di april, 1948
Na 1947 e universidadnan na Merca tabatin algun exigencia escolar cu na MULO nos no tabata haya. Pesey, despues di gradua na...
Atan Lee: Eror cometi!
Cu Gobierno actual a haya un situacion financiero precario y cu un control severo di parti di CAFT, nan a tuma e decision pa...
Jan van Nes no merece e insultonan di Ministro Otmar Oduber
Pa Ministro Otmar Oduber insinua, manera ami a lesa den Diario siman pasa, cu Jan van Nes ta contra di e hotel...
Biografia di Ronald Albert ‘Ronny’ Manuela
Na memoria di un maestro di ceremonia, gran promotor, artista, presentador, amante di musica Caribense y amigo.Ronny...
E paki di Monche, skirbi pa: Zuri Todd
Zuri Todd, ta yiu muhe di e conocido linguista Ramon Todd Dandaré, a dedica un articulo na e ultimo buki di su...
Aruba Symphony Orchestra, un Milagro Musical
Despues di e ultimo concierto di Aruba Symphony Festival 2018 un amigo a puntra mi pakico e Festival no ta bende CD di e...
Editorial: Stop di critica otro, pa purba di tapa boso incapacidad
Gabinete Wever Croes dentro di algun luna lo completa un aña na mando di nos pais, sinembargo ora cu scucha declaracion cu miembronan di...


text:
Aliento di e pueblo di Aruba a vibra den e desenlace di Citgo
*Investigacionnan di DIARIO ta sigui compaña Aruba den crisis
*Destino di e pan sagrado di Aruba despues di promesa falso
ORANJESTAD(AAN)–Kico ta bay pasa cu trahadonan? Kico por spera pa loke ta trata e pan sagrado di un pueblo cu a bira victima? Informacionnan concreto di DIARIO directamente for di fuentenan di noticia di instancianan oficial internacional, a yuda Aruba prepara su mes pa e berdad cu ta resalta awor.
DIARIO a ricibi informacion cu den tur seno e informacionnan di DIARIO ta habri caminda pa Aruba por informa su mes y sigui e trayecto pa bandona e incertidumbre riba un futuro cu nan no a spera.
Ayera di parti di sindicatonan Aruba a ricibi informacion cu Presidente di IOWUA Boy Anthony, a sostene un reunion cu e gerente general di Citgo.
Di e forma aki e sindicato, cu manera ta conoci, na 2016 tabata tin gran speransa den un futuro nobo, ta ricibi informacion cu e mester pasa pa su miembronan pa loke ta trata e futuro real di e proyecto refineria.
Den e reunion cu Joe Crawford e pregunta logico a wordo lansa riba e situacion financiero y si tin placa pa trahadonan si nan mester acepta nan retiro.
Segun e gerente general di Citgo no ta retira trahado y na momento cu tin informacion riba e rumbo di Venezuela, cu ta e centro di tur insiguridad riba tur tereno, lo tuma decisionnan.
Asina mester dicidi con ta paga contratistanan cu mester paga trahadonan.
Sindicato a reuni tambe cu Refineria di Aruba y aki tambe a solicita informacion financiero manera e hecho si tin placa pa paga e añanan di servicio di trahadonan y si nan ta pasa den servicio di e compania di gobierno cu tambe tabata parti di e plan total.
No tabata tin contesta riba e punto aki tampoco.
Mientrastanto gobierno a anuncia cu tin interes pa e terminal y transhipment. Pero e refineria mes ainda ta den insiguridad.
E sindicato a hiba corespondencia cu Citgo, pero no por haci nada mas. Mester warda riba desaroyonan nobo den un situacion bastante confuso.


text:
Movementu Futuro Kòrsou a entrega karta di solidaridat pa Presidente di Colombia relashoná ku akto di terorismo na un skol polisial
Djabièrnè 25 di yanüari 2019, Movementu Futuro Kòrsou (MFK) a hasi entrega na kònsùl di Colombia señor Jorge Díaz Bravo un karta di solidaridat i apoyo pa Presidente di Colombia, señor Iván Duque Márquez.
Esaki relashoná ku akto di terorismo na un skol di polis den e siudat di Bogotá, dia 17 di yanüari último. E akto di terorismo aki a kousa morto di diferente siudadano Colombiano i e akto aki a kousa tenshon i tristesa serka famianan di esnan afektá pero tambe serka hinter e pueblo di Colombia.
MFK pa medio di su lider Gerrit Schotte, ku tin un relashon hopi estrecho ku polítikonan di pero tambe e pueblo di Colombia i komunidat di Colombiano aki na Kòrsou, a opta pa manda un karta pa Presidente di Colombia kaminda MFK ta ekspresá nos mas sentido pésame pa esnan ku a pèrdè nan bida i alabes ekspresá reproche ku un grupo ta ehekutá aktonan di terorismo pa logra nan ideal òf meta.
Deseando Presidente Iván Duque Márquez forsa i sabiduria pa enfrentá e momentunan difísil i doloroso aki.
Movementu Futuro Kòrsou


text:
ORANJESTAD (AAN) – Diamars mainta fraccion di Partido Democracia Real, a convoca su conferencia semanal di prensa, despues di un siman di ausencia di su lider mr. Andin Bikker, ken tabata na Hulanda en conexion cu e reunionnan di IPKO.
Den su prome tema, Parlamentario mr. Bikker ta mustra su preocupacion debi na e incidente cu a sosode Diadomingo cu a pasa, y e ta pidi ambos partido y gruponan concerni pa nan reflexiona, y no laga e asunto aki sigui escala.
Parlamentario mr. Bikker a subraya cu Aruba tin un democracia bibo, cu ta beneficia di un dialogo, y en todo caso respetando tur hende su derecho di expresa nan opinion.
No obstante, mr. Bikker ta considera cu esaki ta un momento di auto-reflexion di parti di Gobierno y Parlamento, pasobra el a presencia varios biaha reunionnan den Staten cu a baha nan nivel y a pasa den confrontacionnan similar, y a bay un tiki mas leu cu pushamento pero a bay casi den pelea den Parlamento.
E lider di PDR a acentua cu nan mester duna ehemplo den cas di pueblo, duna respet pa haya respet di comunidad. “Y mescos ora cu nos Prome Minister a bay asina leu di falta respet di Gobernador, cu ta otro ehemplo pa cual mi ta bisa cu mester di haci auto- reflexion un rato”, el a remarca.
Den e cuadro di PDR di semper busca solucion, nan a presenta un concepto nobo di reglamento di orden, aworaki cu nan a experiencia na Hulanda cu leynan di embergadura hopi grandi ta wordo trata den apenas dos ora y mey pa tres ora, sin discusionnan innecesariamente largo. E parlamentario a indica cu PDR lo sigui insisti pa cambia e reglamento di orden, y a reitera su peticion pa e partidonan concerni bin na reflexion y no laga e situacion aki sigui escala, pasobra nos pais tin problemanan y retonan inmensamente grandi, cu mester wordo enfrenta, y e ta boga pa un dialogo.
Parlamentario mr. Bikker ta pone su mes como ehemplo di lidera su fraccion sin mester di confrontacion di ningun tipo, pasobra no ta den su naturaleza, ademas “mi a studia ley no boxeo” el a expresa.
Contestando un pregunta di prensa, el a indica cu e mandatarionan tur mester duna ehemplo, pero si un ta pone baricada y ta falta respet di Gobernador, e no ta dunando e miho ehemplo, no obstante cu no por trek bek pasado, por wak si pa futuro y reflexiona, busca dialogo, y respeta otro su opinion y derecho di expresion manera ta sosode den nos pais democratico y ta stipula den nos Constitucion cu ta reconoce e Derechonan Humano.


text:
APA ta sinti un orguyo grandi di por a adopta e rotonde di L.G. Smith Blvd cu ta cay net banda di nan. Esaki ta un forma pa bisa danki na pueblo di Aruba pa e apoyo cu di un of otro forma a brinda na e entidad aki, ta loke cu e director ing. Jossy Figaroa a bisa despues di e ceremonia.
Ademas cu e ta un forma pa gradici pueblo di Aruba, e ta bira alabes un atraccion adicional pa nos bishitantenan cu di e forma aki ta gosa di e creatividad den e decoracion cu tabata den man di e propio empleadonan di APA. Figaroa a splica cu a laga tur cos den man di e trio dinamico y a pidi nan “sorprende nos” y esey tabata e caso tambe na momento cu tur e luznan a dal cende. “Un biaha mas nan a sorprende nos cu nan imaginacion.”
Decoracion y iluminacion di e rotondenan na Aruba, y principalmente di e rotonde banda di APA, ta un tradicion caba pa den tempo di december haci Aruba mas bunita cu e ta. Casnan rond mes ta menos ilumina manera antes, pero door di contribucion di e diferente companianan cu ta entre otro adopta un rotonde ta haci cu Aruba ta keda ilumina toch cu e luznan colorido hunto cu iniciativanan di Gobierno tambe. “Mi ta contento cu esaki ta e parti cu nos por contribui cun’e y sigui hacie pa hopi aña mas.
Figaroa den nomber di APA a desea na prome luga tur su empleadonan y pueblo di Aruba un feliz Pasco y un bon aña nobo.
E trio dinamico cu tabata encarga cu e proyecto aki tabata Sira Werleman, Rosie Arends y Marianella Loefstop. Nan a percura pa realisa e diseño y ehecucion di e trabounan y e ceremonia di apertura. Werleman den su discurso a gradici Jossy Figaroa y Humphrey Tromp pa e confiansa deposita den nan. Nan a haya ayudo di e grupo di Chas Wong, di Day & Night Crew di APA cu a duna un man grandi. Cada un a pone nan fantasia pa hacie algo extraordinario. Esaki ta di 4 aña cu e team dirigi pa Sira Werleman a bin ta haciendo e decoracion desde cu APA a adopta e rotonde di LG Smuth Blvd.
E decoracion ta encera e caracteristicanan di celebracion di Pasco, combina cu e barco cu anker cu ta representa e trabou cu APA ta haci pa e economia di Aruba sigui draai.
Despues cu e luznan a wordo cendi oficialmente, a sigui un rato ameno hunto cu e trahadonan.


text:
Willemstad—- Ya a pasa dos aña ku un mama a pèrdè su dos yunan i tambe su pareha na momento ku un grupo den un SUV a yega na Toko Chow den Buena Vista i a basha bala pa loko likidando no ménos ku sinku persona.
Tabata na aña 2017 pa ta mas eksakto dia 7 di ougùstùs ku dos ruman a opta pa parti un salu debí ku nan tabata di kumpleaño. Ta trata di un ruman ohochi. Nan a opta pa hasi e fiesta djis den serkania di nan kas nèt banda di Toko Chow ku ta keda den Jamaicaweg ku ta den e bario di Buena Vista. Ta trata di un sitio unda sa tin aglomerashon di hende kasi henter dia. E dia ei for di den oranan di atardi tabatin bebida pa tur esnan presente nèt dilanti di e kasita ku ta keda nèt pega ku e kantor di number den Jamaicaweg.
Dado momento un Suv pretu mester a kore para nèt dilanti di e kasita unda e grupo tabata fiesta i algun okupante mester a baha for di e vehíkulo hasiendo uso di arma outomátiko i tambe basta potente a kuminsá basha bala riba tur hende ku tabata presente. Un gran kantidat di persona a resultá herida pa bala di kual sinku persona a bin fayesé. Entre esnan ku a bin fayesé tabatin e ruman ohochi ku nèt e dia ei a hasi aña i tambe nan tata di kriansa ku tabata huntu ku nan fiestando pero a bin pèrdè nan bida. Mama di e dos hóben nan ohochi Jose Luis i Luis Jose Belen, nasé na Sto. Domingo, dia 7 ougùstùs 1995 ketu bai ta lamentando ku su yunan a keda likidá i tambe su pareha kual ta Ramses Egberto St Jacoba alias Kaki Vargas , nasé na Kòrsou 24 aprel 1965. Riba e anochi di e tiramentu e tata di kriansa di e ruman ohochi a logra pa por tabata riba pia riba propio forsa, unda inkluso e tabata kana na e sitio i a wak su yunan sin ta duna señal di bida na suela miéntras e mama tabata tene unu su man.
Ya a pasa dos aña ku e famianan di e víktimanan no a tende nada mas di parti di outoridat kon a sigui ku e investigashon. Si nan a tende ku a haña e vehíkulo ku a ser usa e mesun dia kima na Shut kual a bin resultá di ta un SUV ku a ser hòrta den Otrobanda na altura di AVU durante ku tabatin un fiesta den Riffort. Asta a tende ku a logra di haña sa ken ta esun ku a hòrta e vehíkulo pero nada mas no a sosodé. Tambe tabata sirkulá vershon di dos di e sospechosonan ku a baha e dia ei i basha bala i asta tin e informashon ku sigur esun ku kurpa korpulento ku tabatin e arma pisa den su man awor aki lo ta sera pa otro kaso di asesinato. Sigur famianan di e sinku víktimanan ta sigui karga e speransa ku un dia e kaso lamentabel unda sinku persona a keda asesiná den Jamaicaweg lo wòrdu resolvé.


text:
ORANJESTAD (AAN): Despues cu a anuncia algun cambio pa e certamen mas importante pa Aruba, awe Star Promotion Foundation kier presenta e coronanan nobo pa e certamen. Pa abo por ta esun cu bira doño di un di e coronanan aki, tin algun aspecto cu bo mester tin.
Ta busca, e.o. (*) Damanan hoben entre 18 pa 28 aña di edad cu ta capas y kier sigui desaroya nan abilidad pa inspira, motiva, educa y encurasha otro.
(*) Damanan hoben cu por ta e voz di esnan cu no ta worde scucha y impacta e bida di otronan.
(*) Damanan hoben cu ta soña cu posibilidad y ta kere den e poder di educashon pa cambia un nacion.
Un persona, 1 voz por inspira centenares, miles y miyones di hende…
Contact Miss Aruba via e facebook page “Miss Aruba Pageant” pa mas informacion tocante e certamen Miss Aruba 2018!


text:
ORANJESTAD – Cierto negoshinan a manda carta pa gobierno pa pidi pa pone parkeermeter banda di nan negoshi. Esaki minister di transporte Otmar Oduber a bisa nos colaborador na NoticiaCla.com dialuna, reaccionando riba e comentario recien di Camara di Comercio, cu a bisa e.o. cu benta di comercio a baha drasticamente. E mandatario a confirma cu e la tuma nota di camara di comercio y a sigura cu lo ‘mehora mas cu ta posibel’.
Mes momento e mandatario a mustra cu mientras cu tin cierto critica di e gremio aki, si tin comerciantenan cu ta experienciando e parkeermeters den un forma positivo. A te hasta duna ehempel di negoshinan cu segun Oduber, a pidi pa pone parkeermeter serca di nan nan lugar. Lugarnan manera dilanti di Kentucky (Fried Chicken), Corte di Husticia, tiendanan eybanda manera Kini Kini etc. Segun e mandatario, nan a manda carta pa gobierno pone parkeermeters. Esaki pasobra nan a mira e efecto cu parkeermeter tabatin pa otro areanan cu a libera lugarnan di parkeer. Pues e mandatario kier mustra cu esey, cu tin positivismo den e parti cu normalmente ta bin dilanti den medionan di comunicacion como aspectonan negativo.